Чўпон ва бўри kиссаси - IslamHouse.com\nЧўпон ва бўри kиссаси ()\nҲадисдан олинадиган фиқҳий ҳукмлар\nва зарур сабоқлар\nРасулуллоҳ соллаллоҳу алайҳи ва саллам келажакда содир бўладиган\nАллоҳ ҳузурида мақбул дин ёлғиз исломдир\nПайғамбар соллаллоҳу алайҳи ва салламнинг баён этиш услублари\nعَنْ أَبِي هُرَيْرَةَ t قَالَ جَاءَ ذِئْبٌ إِلَى رَاعِي غَنَمٍ فَأَخَذَ مِنْهَا شَاةً فَطَلَبَهُ الرَّاعِي حَتَّى انْتَزَعَهَا مِنْهُ قَالَ فَصَعِدَ الذِّئْبُ عَلَى تَلٍّ فَأَقْعَى وَاسْتَذْفَرَ فَقَالَ عَمَدْتَ إِلَى رِزْقٍ رَزَقَنِيهِ اللَّهُ ﷻ انْتَزَعْتَهُ مِنِّي فَقَالَ الرَّجُلُ تَاللَّهِ إِنْ رَأَيْتُ كَالْيَوْمِ ذِئْبًا يَتَكَلَّمُ قَالَ الذِّئْبُ أَعْجَبُ مِنْ هَذَا رَجُلٌ فِي النَّخَلاَتِ بَيْنَ الْحَرَّتَيْنِ يُخْبِرُكُمْ بِمَا مَضَى وَبِمَا هُوَ كَائِنٌ بَعْدَكُمْ وَكَانَ الرَّجُلُ يَهُودِيًّا فَجَاءَ الرَّجُلُ إِلَى النَّبِيِّ e فَأَسْلَمَ وَخَبَّرَهُ فَصَدَّقَهُ النَّبِيُّ e ثُمَّ قَالَ النَّبِيُّ e إِنَّهَا أَمَارَةٌ مِنْ أَمَارَاتٍ بَيْنَ يَدَيِ السَّاعَةِ قَدْ أَوْشَكَ الرَّجُلُ أَنْ يَخْرُجَ فَلاَ يَرْجِعَ حَتَّى تُحَدِّثَهُ نَعْلاَهُ وَسَوْطُهُ مَا أَحْدَثَ أَهْلُهُ بَعْدَهُ.\n«Бир бўри чўпоннинг олдига келдида, унинг қўйларидан бирини олиб қочди. Чўпон бўрининг орқасидан қувиб қўйини тортиб олди. Шунда жондор (яъни бўри) бир тепаликка чиқиб думини оёқлари орасига қисиб чўнқайиб ўтирди.\n- Сен Аллоҳ таъоло менга берган ризқни қасд қилиб уни мендан тортиб олдинг- деди бўри чўпонга қараб.\n- Аллоҳга қасамки, мен бугунгидек бўрини гапирганини ҳеч эшитмаган эдим!- Ҳайратланди чўпон.\nБундан-да, ажаброқ нарса бор,- дея сўзлашда давом этди бўри\n- Икки (вулқон ўчгандан кейин ҳосил бўлган) тошлоқ ер ўртасидаги хурмозорда бир одам сизларга бўлиб ўтган ва сизлардан кейин бўладиган ишлар ҳақида хабар бермоқда!\nҲалиги чўпон яҳудий эди. У Расулуллоҳ соллаллоҳу алайҳи ва саллам ҳузурларига келиб Исломни қабул қилди ва бўри билан бўлган воқеъани сўзлаб берди. Пайғамбар соллаллоҳу алайҳи ва саллам уни тасдиқладилар.\n- Бу Қиёмат олдидан бўладиган оят-аломатларнинг бири-дедилар Набий соллаллоҳу алайҳи ва саллам. Биров (уйидан) чиқиб кетади. Қайтиб келганида, ундан сўнг аҳли-оиласининг нима билан машғул бўлганини ҳатто оёқ кийимлари ва қамчиси сўзлаб беришига бир баҳя қолади ...». (Имом Аҳмад ривояти)\n1. Ғайри оддий нарсалардан таажжубга тушиш мумкин.\n2. Ўтган умматлар ҳақида хабар бермоқлик ҳам Муҳаммад соллаллоҳу алайҳи ва саллам пайғамбарликларининг аломатларидан саналади.\n3. Қиёмат кунига қадар рўй берадиган нарса-ҳодисалардан бохабар бўлмоқ Муҳаммад соллаллоҳу алайҳи ва саллам пайғамбарликларининг яна бир белгиси.\n4. Одамларнинг илм-маърифатда, мавжуд ҳолатда ва расуллар ва рисолатга нисбатан тутган ўринларида турли даражада туришларини тушунамиз.\n5. Қуръони Карим таълими ва пайғамбарлар тарихини ўрганиш ҳеч шубҳасиз иймон тарбияси учун энг муҳим омиллардандир.\n6. Умуман тарихни яхши билмоқ ва ўтганлар ҳол-аҳволотига диққат қилмоқ муҳим нуқталардан бири ҳисобланади.\n7. Расулуллоҳ соллаллоҳу алайҳи ва саллам даъватларига ва ҳар бир хабарларига ишонмоқ, у зот келтирган ҳақ-ҳидоятга тўла бўйсунмоқ ҳамда саҳиҳ суннатларга амал қилмоқ бутун инсоният учун шарт. Пайғамбар соллаллоҳу алайҳи ва саллам даъватлари етиб борса-да унга бўйин эгмаган кимсалар охир-оқибат мушрик ва кофирлар билан бирга жаҳаннамдан жой оладилар.\n8. Демак, Қуръони Каримда мажоз бўлиши мумкин деган сўз нотўғри экан. Бир эътибор беринг-а: бўри гапираяпти, (ёғоч) устун инграяпти, тош ва дарахтлар тилга кираяпти, сигир гапираяпти, туя шикоят қилаяпти... .\n«Мавжуд бўлган барча нарса ҳамд айтиш билан У Зотни поклар. Лекин сизлар уларнинг тасбеҳ айтишларини англамассизлар». (Исро: 44)\n«Улар териларига «Нима учун бизга қарши гувоҳлик бердинглар?»- дейишганида (терилари): «Бизларни барча нарсани сўзлатган Аллоҳ сўзлатди. Сизларни дастлаб У яратган ва сизлар яна Унинг ўзигагина қайтарилурсизлар», дедилар». (Фуссилат: 21)\nХўш, жонсиз деворни хоҳлаш ҳуқуқидан нима ёки ким маҳрум этди? Унда ҳам ҳудди биз тушунган маънодаги хоҳиш ирода деган туйғу бўлиши мумкин-ку?! Жонсиз мавжудотларда нималар борлигини инсонлар билмайдилар. Улар моҳияти-ҳақиқатидан ёлғиз Аллоҳ таъологина хабардордир.\n9. Ҳар бир инсон ўзига топширилган ишни сидқидилдан бажармоғи, зиммасидаги омонатни тўла-тўкис адо этмоғи лозим.\nРасулуллоҳ соллаллоҳу алайҳи ва саллам дедилар: «Ҳар бирингиз раҳбарсиз ва ҳар бирингиз ўз қўл остидаги кишилардан масъул».\nАллоҳ субҳанаҳу ва таъоло Расулуллоҳ соллаллоҳу алайҳи ва салламни ҳидоят ҳамда ҳақ дин билан юборди. Пайғамбар алайҳис салом инсонларни зим-зиё зулматлар бағридан нурга олиб чиқиш учун келдилар.\n«Эй пайғамбар, дарҳақиқат Биз сизни (Қиёмат кунида барча уммат устида) гувоҳлик бергувчи, (мўминларга жаннат ҳақида) ҳушхабар этгувчи ва (кофирларни дўзах азобидан) огоҳлантирувчи ҳамда Аллоҳнинг изни-иродаси билан У Зотга (яъни Унинг динига) даъват қилгувчи ва (ҳақ йўлни кўрсатгувчи) нурли чироқ қилиб юборгандирмиз». (Аҳзоб: 25,26)\nРасулуллоҳ соллаллоҳу алайҳи ва саллам бутун инсониятга юборилдилар. Аллоҳ таъоло Ўз расули қўлига ғайриоддий мўъжизалар ато этди.\nМуҳамад соллаллоҳу алайҳи ва салламнинг ҳақиқий пайғамбар эканликларини тасдиқловчи далиллар ва оят-аломатлар зоҳир этилди. Расулуллоҳ соллаллоҳу алайҳи ва саллам кўрсатган мўъжизалар ҳақида олимлар катта-катта асарлар ёзишган. Биз эса, ушбу кичкина рисоламизда нубувват аломатларининг айрим намуналарини келтириб ўтиш билан кифояланамиз.\n1. Расулуллоҳ соллаллоҳу алайҳи ва саллам бармоқлари орасидан сувнинг отилиб чиқиши\nАнас ибн Молик разияллоҳу анҳудан: «Пайғамбар соллаллоҳу алайҳи ва саллам Заврода эканликларида қўлларини (сув) идишга солдилар. Шунда Расулуллоҳ соллаллоҳу алайҳи ва саллам бармоқлари орасидан сув отилиб чиқа бошлади. (Шу сувдан) ҳамма таҳорат олди.\nҚатода айтади: Мен Анас разияллоҳу анҳудан «Ўшанда сизлар неча киши эдингизлар?»- деб сўраганимда, у: «Уч юзта ёки уч юзтага яқинроқ»- деб жавоб берди». (Имом Бухорий ривояти)\n2. Расулуллоҳ соллаллоҳу алайҳи ва саллам Ҳудайбийя куни суви тортиб олинган қудуққа туфладилар. Кейин мана шу қудуқдан бутун қавм сув ичди\nБаро розияллоҳу анҳудан: «Ҳудайбийя кунида бир минг тўрт юз киши эдик. Ўша ердаги қудуқ сувини охирги томчисигача тортиб олдик. Расулуллоҳ соллаллоҳу алайҳи ва саллам қудуқ лабига ўтирдиларда (бир оз) сув сўрадилар. Пайғамбар алайҳис салом сув билан оғизларини чайдилар ва қудуққа туфладилар. Орадан озгина фурсат ўтгач (қудуқда) сув пайдо бўлди. Сўнг ҳаммамиз тўйиб сув ичдик. Ҳатто от-уловларимизни ҳам суғориб олдик». (Имом Бухорий ривояти)\n3. Набий алайҳис салом ёмғир сўраб дуо қилишлари билан осмондан челаклаб ёмғир қуйди...\nАнас ибн Молик розияллоҳу анҳудан: «Расулуллоҳ соллаллоҳу алайҳи ва саллам замонларида Мадина аҳли бошига қурғоқчилик келди. Жума куни пайғамбар алайҳис салом хутба қилаётган эдилар. Шу аснода бир киши туриб шундай деди:\n- Ё Расулуллоҳ соллаллоҳу алайҳи ва саллам! Мол-ҳоллар қирилиб кетди. Аллоҳга дуо қилинг, ёмғир ёғдирсин.\nНабий соллаллоҳу алайҳи ва саллам қўлларини чўзиб дуо қилдилар. Осмон шишадек (тип-тиниқ) эди. Бирдан шамол туриб булут пайдо бўлди. Сўнг булутлар бир жойга тўпланди. Қаттиқ ёмғир қуя бошлади. Масжиддан чиқиб то уйларимизга етгунча сув кечдик. Ёмғир кейинги жумъагача тинмади. Ҳалиги киши ёки бошқа биров ўрнидан туриб деди:\n- Ё Расулуллоҳ соллаллоҳу алайҳи ва саллам! Уйлар бузилиб кетди. Аллоҳга дуо қилинг, ёмғирни тўхтатсин.\nПайғамбар соллаллоҳу алайҳи ва саллам табассум этдилар - (Парвардигоро!) Бизнинг устимизга эмас, чор-атрофга (ёғдиргин)-дея дуо қилдилар.\nКўкка қарадим. Булутлар бамисоли тундек Мадина атрофида парчаланарди». (Имом Бухорий ривояти)\n4. Ойнинг иккига бўлиниши\nАнас ибн Молик розияллоҳу анҳудан: «Макка аҳолиси Пайғамбар алайҳис-саломдан мўъжиза талаб қилганларида Расулуллоҳ соллаллоҳу алайҳи ва саллам уларга ойнинг бўлинишини кўрсатдилар». (Имом Бухорий ривояти)\n5. Устуннинг инграши\nЖобир ибн Абдуллоҳ розияллоҳу анҳудан: «Расулуллоҳ соллаллоҳу алайҳи ва саллам жумъа кунлари дарахт ёки бир хурмо танаси ёнида турар эдилар. Ансорийлардан кимдир Пайғамбар алайҳис саломдан:\n- Ё Расулуллоҳ! Сизга минбар қўйиб берайликми? - деб сўради.\n- Хоҳишингиз. - дедилар Набий соллаллоҳу алайҳи ва саллам».\nСаҳобалар пайғамбар соллаллоҳу алайҳи ва саллам учун минбар ўрнатдилар. Жумъа куни Расулуллоҳ соллаллоҳу алайҳи ва саллам минбар томон юрдилар. Шунда ҳалиги хурмо дарахти бамисоли боладек чирқирай бошлади. Набий соллаллоҳу алайҳи ва саллам минбардан тушиб кейин дарахт танасини қучоқларига олдилар. Хурмо ҳудди юпанаётган бола каби ҳиққиллашга тушди.\n-У (ҳар гал) ёнида қилинадиган зикрни энди эшитолмаслигидан йиғларди. (Имом Бухорий ривояти)\nғайбий ишлар тўғрисида хабар берганлар\nХузайфа розияллоҳу анҳудан: «Расулуллоҳ соллаллоҳу алайҳи ва саллам бизга хутба қилдилар. Мана шу хутбаларида Қиёмат кунига қадар рўй берадиган нарса-ҳодисаларнинг биронтасини ҳам ташлаб кетмадилар. Буни билган билди, билмаган ғофил қолди. Расулуллоҳ соллаллоҳу алайҳи ва саллам санаб ўтган ана шу нарсаларнинг биронтасини унутган бўлсам, ҳудди биров анча пайт кўрмаган кишисини учратиб қолганда таниганидек, менинг ҳам кўргач ёдимга тушарди». (Имом Бухорий ривояти)\nҚуйида Расулуллоҳ соллаллоҳу алайҳи ва саллам хабарларини берган ғайбий ишларнинг баъзи бирларини келтириб ўтамиз.\n1. Ҳукм-низомларнинг ўзгариши\n«Хузайфа розияллоҳу анҳудан: Расулуллоҳ соллаллоҳу алайҳи ва саллам дедилар:\n- Рисолат ораларингизда Аллоҳ ихтиёр этган муддатгача туради. Сўнг агар У Зот хоҳласа, (рисолатни) орангиздан кўтаради. Кейин рисолат йўлини тутган халифалик (даври) бошланади. Халифалик ҳам Аллоҳ хоҳлаганча туради. Сўнг Парвардигор хоҳласа уни (орангиздан) кўтаради. Сўнг бир-бирига мерос тариқасида қолдириладиган подшоҳлик бўлади. У ҳам Аллоҳ таъоло қанча туришини хоҳлаган бўлса, шунча вақт туради. Кейин агар Аллоҳ хоҳласа, уни (орангиздан) кўтаради. Сўнг зулмкор ҳокимлик (замони) келади. Кейин Аллоҳ таъоло хоҳлаган пайтда бу подшоҳликни ҳам устингиздан кўтаради. Сўнг рисолат кўрсатмасига мувофиқ (иш юритувчи) халифалик бўлади. Сўнг сукут қилдилар». (Имом Аҳмад ривояти)\n2. Пайғамбар соллаллоҳу алайҳи ва саллам Мусайлама Ал-каззоб ва Асвад Ал-Ансийлар ҳақида олдиндан хабар берганлар\n«Абу Ҳурайра розияллоҳу анҳудан: Расулуллоҳ соллаллоҳу алайҳи ва саллам дедилар:\n- Ухлаётган эканман қўлимда иккита олтин билагузук кўрдим. Уларнинг ҳоли мени ташвишга солди. Шунда иккала билагузукка қарата пуфлашим тўғрисида ваҳий қилинди. Пуфлаган эдим, ҳалиги билагузуклар учиб кетди. Мен уларни ўзимдан кейин чиқадиган икки ёлғончи деб таъвил қилдим. Ушбу ёлғончиларнинг бири Асвад, иккинчиси эса Мусайлама бўлиб чиқди». (Имом Бухорий ривояти)\n3. Хаворижлар ҳамда динда ғулув кетувчиларнинг чиқиши ҳақидаги хабар\nАли розияллоҳу анҳудан: «Мен Расулуллоҳ соллаллоҳу алайҳи ва салламнинг шундай деганларини эшитганман:\n- Охир замонда ўзлари ёш орзу-хаёллари беъмани бир қавм чиқади. Улар энг яхши сўзларни гапиришади. Мана шу қавм диндан ҳудди камон ўқи ўлжани тешиб ўтиб кетгандек чиқиб кетадилар. Уларнинг иймонлари бўғизларидан нарига ўтмайди. Бундай кимсаларни учратган жойларингизда ўлдирингиз! Қиёмат кунида ўшаларни ўлдирган киши шу иши учун ажр олади». (Имом Бухорий ривояти)\n4. Одамлар дунёга берилиб кетадилар\nУқба ибн Амр розияллоҳу анҳудан: «Бир куни Расулуллоҳ соллаллоҳу алайҳи ва саллам чиқиб жаноза намозини ўқидилар. Сўнг минбарга кўтарилиб шундай дедилар:\n- Мен орангиздан кетаман. Мен сизларнинг устингизда гувоҳман. Аллоҳга қасамки, ҳозир ҳавзимга қараб турибман. Менга ер очқичларининг ҳазинаси ( бошқа бир ривоятда: ер ҳазиналарининг очқичлари) берилди. Аллоҳга қасамки, мендан кейин мушрик бўлиб кетишингиздан қўрқмайман. Бироқ дунёга берилиш борасида ўзаро мусобақалашиб кетишингиздан хавфдаман». (Имом Бухорий ривояти)\n5. Қариндошлик ришталарининг узилиши ф аҳш, ва ёмон қўшничиликнинг кенг ёйилиши\nАбдуллоҳ ибн Амр розияллоҳу анҳудан: «Расулуллоҳ соллаллоҳу алайҳи ва саллам дедилар:\n- Аллоҳ таъоло фаҳшни хуш кўрмайди. Ёки У Зот фаҳш ишларни қилувчини ҳам, фаҳш-бемаъни сўзларни гапирувчини ҳам ёқтирмайди. То фаҳш-бемаъни ишлар, фаҳш сўзлар, қон-қариндошчиликнинг узилиши ва ёмон қўшничилик тарқалмагунга қадар Қиёмат қойим бўлмайди. (Иш шу даражага етади-ки,) ҳатто хиёнатчи омонатдор аталиб, диёнатли киши хиёнаткорга чиқарилади». (Имом Аҳмад ривояти)\n6. Шурта (миршаб, мелиса)лар ва ярим-яланғоч, фожира аёлларнинг кўпайиши\nАбу Ҳурайра розияллоҳу анҳудан: «Расулуллоҳ соллаллоҳу алайҳи ва саллам дедилар:\n- Дўзах аҳлидан бўлган икки нав бор. Мен уларни кўрмайман. Бу икки навнинг бири ёнларида сигирларнинг думларидек қамчи бўлиб, ана шу қамчилари билан одамларни урадилар. Иккинчиси эса, кийинган-у яланғоч (бу ҳол уларнинг кийимларининг тор ёки ўта юпқалигидан ё кийимлари калталиги сабаб баданларини тўсмаслигидан), (ўзгаларни) мойил қилувчи ва (ўзгаларга) майл билдирувчи аёллардир. Уларнинг бошлари қийшайган туя ўркачи кабидир, улар жаннатга кирмайдилар, унинг ҳидини ҳам топмайдилар. Ваҳоланки, жаннат ҳиди фалон-фалон масофадан билиниб туради».\n7. Мусулмонларнинг яҳудийлар устидан зафар қучиши\nАбдуллоҳ ибн Умар розияллоҳу анҳумодан: «Мен Расулуллоҳ соллаллоҳу алайҳи ва салламнинг шундай деганларини эшитдим:\n- Яҳудийлар сизлар билан жанг қилади. (Бу жангда) сизларнинг қўлингиз баланд қилиб қўйилади. Ҳатто тошлар «Эй мусулмон! Менинг орқамда яҳудий турибди. Уни ўлдир!» деб гапиради». (Имом Бухорий ривояти)\nУ Қуръони Каримдир. Аллоҳ таъоло ўқиш-ёзишни билмайдиган, ўтган умматлар тарихидан мутлақо хабарсиз уммий (яъни саводсиз, хат танимайдиган) пайғамбарга Ўз каломини нозил этди. Бутун оламлар Парвардигори ушбу улуғ мўъжиза ила Расулуллоҳ соллаллоҳу алайҳи ва салламни қувватлади. Фасоҳату балоғатда мумтоз саналмиш миллат Қуръоннинг мислини келтиришдан ожиз қолди. Улар Қуръон билан мусобақалаша олмадилар! (Мусобақалаша олмасдилар ҳам!) Қуръон ўзининг гўзал тартиботи, бетакрор услуби ва бағоят ажойиб баёни билан барчани лол қолдирди. Ҳолбуки, у бир дафъада эмас, йигирма уч йил давомида бўлиб-бўлиб нозил қилинганди. Аллоҳ таъоло каломида ўтган умматлар ҳақида ҳам хабарлар берилган. Мушриклар эса мазкур хабарларни батафсил билиш нари турсин, ҳатто уларни чиройли баён этишдан-да ожиз эдилар. Соғлом қалб ва мусаффо табиат эгаси бўлган ҳар бир киши Қуръон қиссаларини ўқиган заҳоти баайни ўша воқеъаларни кўз билан кўргандек бўлади. Аллоҳ субҳанаҳу ва таъоло Қуръонни инкор этувчи, Пайғамбарни ёлғончига чиқарувчи кишиларга қарата шундай деди:\n«Балки улар (Муҳаммад Қуръонни): «Ўзи ичидан тўқиб олган» дерлар?! - Йўқ, улар иймон келтирмаслар! У ҳолда агар ростгўй бўлсалар, ўзлари ҳам ўша (Қуръон)га ўхшаш бирор сўз-китоб келтирсинлар-чи?!». (Ват-Тур: 33,34)\nУшбу чақириқ мана неча асрлардан буён иблис қиёфали инсонларни мусобақага даъват этиб келмокда: агар ростгўй бўлсангизлар Қуръоннинг мислини келтириб кўринглар-чи! Мушриклар Қуръоннинг мислини келтиришдан батамом ожиз эдилар. Энди улар ўнта сура ўхшашини келтиришга чақирилди.\n«Ёки «Уни (яъни Қуръонни Муҳаммад) тўқиб чиқарган», дейдиларми? Айтинг: «У ҳолда агар ростгўй бўлсангизлар, Аллоҳдан ўзга кучингиз етган барча бутларни (ёрдамга) чорлаб, шунга ўхшаш ўнтагина «тўқилган» сура келтирингиз!». Бас, агар улар (яъни сизлар сиғинадиган бутлар) сизларга жавоб қилмасалар, у ҳолда билингизки, албатта (бу Қуръон) Аллоҳнинг илми азалийси билан нозил қилингандир ва Ундан ўзга бирон илоҳ йўқдир! Энди мусулмон бўларсизлар?!». (Ҳуд: 13,14)\nОжиз бандалар Қуръоннинг ўн сурасига баробар назирини қаердан ҳам келтира олсинлар?! Энди Аллоҳ таъоло чорлов шартини яна-да осонлаштирди:\n«Агар Биз бандамизга туширган нарсадан (яъни Қуръондан) шак-шубҳада бўлсангиз, бу ҳолда шунга ўхшаган биргина сура келтиринг ва Аллоҳдан ўзга гувоҳларингизни чақиринг-агар ростгўй бўлсангиз». (Бақара: 23)\nТабиийки, осий кимсалар бир суранинг мислини ҳам келтира олмайдилар. Ниҳоят бандаларига Раҳмли ва Меҳрибон бўлган Зот Қуръоннинг ҳатто биргина сурасининг ҳам мислини келтириш ожиз қўллар имкониятидан ташқаридаги нарса эканлигини, модомики, шундай экан, улар ўз жонларини аламли дўзах азобидан қутқариб олиш ҳаракатига тушмоқликлари лозимлигини баён этди.\n«Энди агар бундай қилолмасангиз, — ҳаргиз қилолмайсиз ҳам, — у ҳолда, одамлар ва тошлар ёқилғи бўладиган, кофирлар учун тайёрлаб қўйилган дўзаҳдан қўрқинг!». (Бақара: 24)\nРасулуллоҳ соллаллоҳу алайҳи ва салламга ана шундай мангу мўъжиза берилганди.\n«Ўтган ҳар бир пайғамбарга ҳудди шунинг мислида оят-аломат берилган. Менга берилган оят-мўъжиза Аллоҳ таъоло тарафидан юборилган ваҳй бўлди. Умид қиламан-ки, Қиёмат кунида энг кўп уммати бор пайғамбар ўзим бўламан». (Имом Аҳмад ривояти)\nЯҳудий чўпон бўрининг гапирганини кўриб таажжубга тушган ва айни шу воқеа сабаб иймон келтирган эди. Аслида, соғлом табиатли киши учун борлиқда бундан-да ғаройиброқ таажжубланарли ҳақиқат мавжуд. Эътибор қилинг, бирон устоз қўлида таълим олмаган, мутлақо ҳат-саводи бўлмаган оддий бир одам ўтган умматлар, уларнинг қай тарзда ҳалокатга юз тутгани ва ниҳоят келажакда содир этиладиган воқеа-ҳодисалар ҳақида хабар бера бошласа?!\n«(Эй Муҳаммад соллаллоҳу алайҳи ва саллам), булар Биз сизга ваҳий қилаётган ғайблардандир. Илгари буларни на сиз ва на қавмингиз билар эдингиз. Бас, (кофирлар етказаётган озор-азиятларга...) сабр қилинг, албатта, оқибат-натижа Аллоҳдан тақво килувчи кишиларникидир!». (Ҳуд: 49)\n«(Эй Муҳаммад соллаллоҳу алайҳи ва саллам), ғайб хабарларидан бўлган бу хабарни сизга Биз ваҳий қилмоқдамиз. Ҳолбуки, сиз улардан қайсилари Маръямга кафил бўлишини билишлик учун қаламларини (қуръа қилиб) ташлаганларида уларнинг олдида эмасдингиз ва талашиб-тортишганларида ҳам уларнинг олдида эмасдингиз». (Оли Имрон: 44)\n«Биз (Мусога) нидо қилган пайтда сиз Турнинг ёнида бўлган эмасдингиз. Лекин, (сиз) Парвардигорингиз томонидан раҳмат бўлиб сиздан илгари бирон огоҳлантирувчи келмаган бир қавмни огоҳлантириш учун (пайгамбар қилиндингиз). Шояд улар эслатма-ибрат олсалар». (Қасас: 56)\nБугун Ислом диёрида оммавий ахборот воситаларининг барчаси бемаъни-фаҳш фильмлар, даҳрий қаҳрамонлар умуман динимиз зарарига хизмат қиладиган турли-туман воситаларга нима учундир жуда қаттиқ эътибор бермоқда?! Албатта, бу ҳолат мўминнинг қалбига маҳзунлик ва озор-азиятдан ўзга «қувонч» бағишламаслиги аниқ. Нега улар Қуръон таълимоти, рисолат ҳидояти ҳамда салафи солиҳлар сийратига мурожаат қилмайдилар?!\n«Одамлар орасида шундай кимсалар ҳам борки, улар билимсизлик билан (ўзгаларни) Аллоҳнинг йўлидан оздириш учун ва у (йўлни) масхара қилиш учун беҳуда сўз(лар)ни сотиб олур. Ана ўшалар учун хор қилгувчи азоб бордир. Қачон унга Бизнинг оятларимиз тиловат қилинса, гўё уларни эшитмагандек, гўё қулоқларида оғирлик-карлик бордек кибру ҳаво билан юз ўгириб кетур. Бас, унга аламли азоб ҳақида «хушхабар» бериб қўйинг». (Луқмон: 6,7)\nҚуръон тарбиясини олган илоҳий китобда ҳикоя қилинган қиссаларни ўқиб-ўрганган ва улардан тегишли хулосалар чиқариб олган ўтган умматларни нима ҳалокатга, нима саодатга олиб борган, хуллас ҳар нарсадан ибрат-эслатма олиб аждодлар билан айни пайтдаги бузуқ кинофилмлар-у фисқу фужурга тўла саҳифалар таъсирида улғайган бугунги авлод ўртасида нақадар катта фарқ бор! Ана шундай «ширин оғу» оғушидаги асл фарзандларини асри саодатдаги солиҳ инсонлар билан қиёслаб бўладими?!\nРасулуллоҳ соллаллоҳу алайҳи ва салламга иймон келтирмасдан туриб ҳеч ким мўмин бўла олмайди. Чунки, Муҳаммад соллаллоҳу алайҳи ва саллам Набийлар хотами ва бутун оламлар раҳматидир. Ҳатто, яҳудий ҳамда насронийларнинг пайғамбарларга бўлган иймонлари Муҳаммад соллаллоҳу алайҳи ва саллам рисолатларини тан олмасларидан туриб саҳиҳ-тўғри дейилмайди:\n«Эсланг, Исо бинни Марям: «Эй бани Исроил, албатта мен Аллоҳнинг сизларга (юборган) пайғамбаридирман. (Мен) ўзимдан олдинги Тавротни тасдиқлагувчи ва ўзимдан кейин келадиган Аҳмад исмли бир пайғамбар ҳақида хушхабар бергувчи бўлган ҳолда (юборилдим)», деган эди». (Соф: 6)\n«Кимда ким Исломдан ўзга дин истаса, бас, (унинг «дини» Аллоҳ ҳузурида) ҳаргиз қабул қилинмайди ва у охиратда зиён қилгувчилардандир». (Оли Имрон: 95)\n«Албатта, Аллоҳ наздида мақбул бўладиган дин фақат Ислом динидир. Аҳли китоблар (яҳудий ва насронийлар) уларга (ислом ва Муҳаммаднинг ҳақ пайғамбарлиги ҳақида) ҳужжат келганидан кейин фақат ўзаро хасад-адоват қилганлари сабаблигина талашиб-тортишдилар. Ким Аллоҳнинг оятларини инкор қилса, албатта Аллоҳ тез ҳисоб-китоб қилгувчи зотдир!». (Оли Имрон: 19)\n- Муҳаммаднинг жони қўлида бўлган зотга қасамки, мен ҳақимда эшитиб сўнг рисолатимга иймон келтирмасдан ҳаётдан ўтиб кетган кимса у мана шу уммат (пайғамбар соллаллоҳу алайҳи ва саллам тилларида Уммат сўзи икки маънони англатади: Уммати даъва ва уммати ижоба. Биринчисига Ер юзидаги барча инсонлар киради, иккинчисига фақат мусулмонлар киради. Ҳадисдаги умматдан биринчи маъно ирода қилинган) кишиси бўлса, у яҳудийми, насронийми (бундан қатъий назар) дўзах асҳобларидан бўлади». (Имом Аҳмад ривояти)\nЯҳудий ва насронийлардан иборат аҳли китобларни Муҳаммад соллаллоҳу алайҳи ва саллам рисолатига эргашишга буюрувчи ҳужжатлар нафақат Қуръону ҳадисда, балки ўзларининг китобларида ҳам талайгина. Ўзларини ҳақиқий мусулмон сановчи баъзи бир кимсаларнинг барча динлар ўртасини бирлаштириш, бир-бирига яқинлаштириш ҳаракатига тушганлигини қандай изоҳлаш мумкин?!\nҲақ дин биттами ёки бир нечта?!\nЭҳтимол улар ўзларича Аллоҳ китоби ва Расулуллоҳ соллаллоҳу алайҳи ва саллам суннатларига тузатиш киритмоқчидирлар?!\nЁҳуд бу алаҳсирашга ўхшаган бир нарсами?!\n«Аҳли китобдан бир тоифаси сизларни (динингиздан) адаштирмоқни хоҳлайди. Лекин, улар ўзлари сезмаган ҳолларида фақат ўзларинигина адаштирадилар, холос». (Оли Имрон: 69)\nРасулуллоҳ соллаллоҳу алайҳи ва саллам Абу Суфённи амакилари Аббос билан бирга водий этагига турғизиб қўйдилар-да, ислом лашкарини саф-саф қилиб улар олдидан ўтказдилар. Ҳар бир қабила алоҳида саф бўлиб ўтарди. Абу Суфён ёнидан ўтаётган сафлар ҳақида Аббос розияллоҳу анҳудан сўраб турди. Пайғамбар соллаллоҳу алайҳи ва салламнинг амакилари унга қабилаларни ном баном айтарди. Ниҳоят, Расулуллоҳ соллаллоҳу алайҳи ва саллам муҳожир ва ансорлардан иборат ўзларининг сара асҳоблари билан кириб келдилар.\n- Субҳаналлоҳ!- дея ажабланди Абу Суфён -Эй Аббос! Булар кимлар?\n- Бу пайғамбар алайҳис-салом бўладилар. У зот муҳожир ва ансорлар билан бирга ўтаяптилар.\n- Ҳеч ким буларга бас кела олмайди. Эй Абу Фазл (абу Фазл Аббос розияллоҳу анҳунинг куняси), Аллоҳга қасамки, дарҳақиқат, биродаринг ўғлининг мулки (салтанати) қудратли бўлибди.\n- Эй Абу Суфён!- деди унга Аббос розияллоҳу анҳу - Бу нубувватдир!\n- Ҳа! - дея Аббосни тасдиқлади Абу Суфён.\nРасулуллоҳ соллаллоҳу алайҳи ва салламнинг фитратига мувофиқ келувчи покиза ва улуғвор ислом дини билан юборилдилар. Аллоҳ таъоло томонидан берилган фитрат яъни табиат ҳеч қачон ўзгармайди.\nПайғамбар соллаллоҳу алайҳи ва саллам асҳобларига меҳрибон, кечиримли ва гўзал ахлоқ эгаси бўлганлар. Ҳеч кимга жабр-зулм қилмаганлар. Зеро, кечиримлилик ва меҳр-шафқат каби гўзал хулқлар соғлом ақл ҳамда тоза табиат тақозосидир.\n«(Эй Муҳаммад соллаллоҳу алайҳи ва саллам), Аллоҳ томонидан бўлган бир марҳамат сабабли уларга (саҳобаларингизга) юмшоқ сўзли бўлдингиз. Агар қўпол, қаттиқ дилли бўлганингизда эди, албатта атрофингиздан тарқалиб кетган бўлар эдилар. Бас, уларни афв этинг, улар учун Аллоҳдан мағфират сўранг ва ишларингизда уларга маслаҳат солинг. Энди (маслаҳат қилгач, бирон ишни) қасд қилсангиз, Аллоҳга суянинг-таваккул қилинг. Албатта, Аллоҳ ўзига суяниб (иш қилгувчиларни) севади». (Оли Имрон: 159)\nРасулуллоҳ соллаллоҳу алайҳи ва саллам кимгадир бирон нарсани тушунтирмоқчи бўлсалар, бақириб-чақирмасдан, қўрқув-қаҳр исканжасига солмасдан соғлом ақлга мувофиқ келадиган тарзда аниқ баён ва ҳужжатлар ёрдамида хитоб қилар эдилар. Сўзимиз қуруқ бўлмаслиги учун қуйидаги бир нечта мисолларни эътиборингизга ҳавола этамиз.\n1. Абу Ҳурайра розияллоҳу анҳудан: «Бани Фазоралик бир киши Расулуллоҳ соллаллоҳу алайҳи ва саллам ҳузурларига келиб:\n- Ё Расулуллоҳ! Хотиним қоп-қора бола туғди! - деди. У боланинг ўзидан бўлганлигига шубҳа билан қараётганини билдираётган эди.\n- Туянг борми? - сўрадилар Пайғамбар соллаллоҳу алайҳи ва саллам.\n- Ранги қанақа?!\n- Унда ҳол-ҳол нуқталар ҳам борми?\n- Ҳа, бор!\n- Ўша нуқтачалар қаердан келган деб ўйлайсан?\n- Эҳтимол, қондан ўтгандир! (Яъни аждодларида шу сифат бўлгандир...).\n- Болангнинг қоралиги ҳам, эҳтимол, қондан ўтгандир!». (Имом Аҳмад ривояти)\n2. Абу Умома розияллоҳу анҳудан: «Бир ёш йигит Набий соллаллоҳу алайҳи ва саллам ҳузурларига келиб деди:\n- Ё Расулуллоҳ! Менга зино қилишга руҳсат беринг!\nАтрофдагилар бу гапни эшитиб ҳалиги йигитни урушишга тушиб кетишди.\nПайғамбар соллаллоҳу алайҳи ва саллам унга яқинроқ келишни буюрдилар. Йигит Набий соллаллоҳу алайҳи ва саллам ёнларига келиб ўтирди.\n- Сен онангга нисбатан шу ишни қилинишини яхши кўрасанми?- деб сўрадилар Расулуллоҳ соллаллоҳу алайҳи ва саллам.\n- Аллоҳ фидойингиз этсин, йўқ, асло!- жавоб берди йигит.\n- Бошқалар ҳам ўз оналарига буни раво кўрмайдилар! Қизингга нисбатан шу ишнинг қилинишини хоҳлармидинг?\n- Аллоҳ фидойингиз этсин, йўқ, асло!\n- Бошқалар ҳам буни ўз қизларига раво кўрмайдилар. Синглингга нисбатан шу ишнинг қилинишини хоҳлар-мидинг?\n- Аллоҳ фидойингиз қилсин ё Расулуллоҳ! Асло хоҳламасдим.\n- Бошқалар ҳам ўз опа-сингилларига раво кўрмайдилар.\nАммангга нисбатан шу ишнинг қилинишини хоҳлайсанми?\n- Аллоҳ фидойингиз қилсин ё Расулуллоҳ! Асло хоҳламайман.\n- Бошқалар ҳам ўз аммаларига раво кўрмайдилар.\nХолангга нисбатан шу ишнинг қилинишини хоҳлар-мидинг?\n- Бошқалар ҳам ўз холаларига раво кўрмайдилар.\nСўнг Расулуллоҳ соллаллоҳу алайҳи ва саллам қўлларини йигитнинг устига қўйиб унга дуо қилдилар:\n- Парвардигоро, унинг гуноҳини кечир, қалбини мусаффо эт, уни зинодан ўзинг сақла!\nШундан кейин ҳалиги йигит ҳеч нарсага қайрилиб қарамайдиган бўлди». (Имом Аҳмад ривояти)\n3. Макка фатҳи арафасида Аббос розияллоҳу анҳу Абу Суфёнга омонлик бериб Расулуллоҳ соллаллоҳу алайҳи ва саллам ҳузурларига бошлаб келади. Пайғамбаримиз билан бўлган суҳбатда Қурайш оқсоқоли бир неча бор Набий соллаллоҳу алайҳи ва салламнинг ҳалим (яъни юмшоқ феъл) ва карим инсон эканликларини лафзан эътироф этади.\nМуҳаммад соллаллоҳу алайҳи ва саллам ҳалим, раҳмдил ҳамда ҳаким зот бўлганликларига беҳисоб далиллар келтириш мумкин.\nҚани эди, бугунги «Тараққиёт ҳомийлари» ҳеч бўлмаса Абу Суфён даражасига чиқсалар. — Эслатиб ўтамиз, ўшанда ҳали Абу Суфён исломни қабул қилгани йўқ эди. — Ўзлари билан ҳам, халққа нисбатан ҳам ростгўй мақомида турсалар! Ахир бутун нажот-саодат ростгўйликда эмасми?!\nСиз Абу Суфёнинг исломни қабул қилмаган ҳолатида айтган сўзларига бир эътибор беринг:\n- Агар Аллоҳдан ўзга яна биронта илоҳ бўлганида, ҳозиргача бизни бирор нарса (ташвиши)дан халос этган бўларди!\nҒайридин шоҳ Ҳирақл Пайғамбар соллаллоҳу алайҳи ва саллам ҳақларида сўраб-суриштирганидан сўнг нима деганини биласизми?!\n«Агар ҳозир айтганларинг рост бўлса, у (яъни Муҳаммад соллаллоҳу алайҳи ва саллам) икки оёғим турган мана шу ерни ҳам қўлга киритади!»\nМиллатчилик, демократия каби турли оқим ва ҳаракатлар «фидоийлари» бир нарсани унутмасинлар! Агар ҳаётда ислом шариатидан ўзга инсонлар учун фойдали асос-йўл мавжуд бўлганида, сизлар миллатчилик ғояларини олға сураётган пайтда бирон ёрдами теккан бўларди. Бироқ, ўзларингиз ҳам яхши биладиган ва айни пайтда кўзларингизни чирт юмиб инкор қиладиган ҳаётий ҳақиқат шуки, ислом диёрларида исломий шариатдан ўзга биронта «қонун мажмуаси» узоқ умр кўрмайди.\nЁлғиз Исломгина инсонларни нурли-хайрли йўлга бошлайди. Ислом, бу одамларни даҳшат ичида ушлаб туриш ёҳуд экстремизм дегани эмас. Умуман, ислом даъватчилари ҳеч қачон бундай ғайри исломий маъноларни кўтариб юрмаганлар. Наҳот, Аллоҳ таъоло китобини маҳкам ушлаш, Расулуллоҳ соллаллоҳу алайҳи ва саллам суннатларига амал қилиш экстремизм деб аталса?! Ислом бу ўз номи ўзи билан тинчлик, осойишталик динидир.\nСиз Аллоҳ томон бир қарич юрсангиз, Парвардигорингиз сиз томон бир қадам юради. Агар сиз Аллоҳ таъоло томон юра бошласангиз, У Зот сиз томон югуради.\nАллоҳ таъолога чин дилдан тавба-тазарру қилайлик! Зеро У тавбаларни қабул этувчи, раҳмли ва меҳрибон Зотдир! Аллоҳ таъоло тавсифлаган қуйидаги кимсаларга ўхшаб қолмайлик:\n«Агар биз уларга осмондан бир дарвоза очиб қўйсаг-у, ундан (осмонга) кўтарила бошласалар ҳам, албатта улар: «Шак-шубҳасиз, бизларнинг кўзларимиз боғланиб қолди, балки бизлар сеҳрланиб қолган кишилардирмиз», деган бўлур эдилар». (Ҳижр: 14,15)\nМуҳтож-мискиннинг илтижоларини Аллоҳдан ўзга яна ким эшитади?!\n«(Эй Муҳаммад соллаллоҳу алайҳи ва саллам, мушрикларга) айтинг: «Агар дуо-илтижо қилмас экансизлар, Парвардигорим сизга парво қилмас. Бас, сизлар (У Зот юборган пайғамбарни) ёлғончи қилдингиз. Энди албатта (азоб-уқубат) сизларга лозим бўлур». (Фурқон: 77)\n«Иймон келтирмайдиган кимсаларга айтинг: «Ўзларингиз билган амалларингизни қилаверингиз, биз ҳам ўз амалимизни қилувчимиз. Ҳамда (қилаётган ишларингиз оқибатини) кутаверингиз, биз ҳам кутувчилармиз». (Ҳуд: 122)\nБутун оламлар Парвардигори - Аллоҳга ҳамдлар бўлсин!\nPDF - Чўпон ва бўри қиссаси - 279.5 KB\nDOC - Чўпон ва бўри қиссаси - 2.1 MB\nPDF - Mobile - Чўпон ва бўри қиссаси


Қирғизистон пойтахти Бишкекда мухолифат ҳамда президент тарафдорлари ўртасида тўқнашувлар рўй берди.\n28 январ 2021, Тошкент вақти: 13:33\nГуруҳлар бир-бирига шиша идишлар ва тош улоқтириши натижасида бир намойишчи жароҳат олгани хабар қилинмоқда. Хавфсизлик хизмати ходимлари оломонни тарқатиб юбориш мақсадида кўздан ёш оқизувчи газ ишлатишга мажбур бўлди. Миллий хавфсизлик хизмати бошлиғи Мурод Султонов тўқнашув жойида ҳозир бўлиб, бу иш расмийларнинг ғаламислиги экани ҳақидаги иддаони рад этди.\n“Тўқнашувлар бошланиб кетди ва биз уларнинг орасига тушишга мажбур бўлдик. Кейин оломонни тарқатиб юбориш учун газ ишлатишга мажбур бўлдик. Биз яна нима қилишимиз керак эди? Улар тўқнашувларда расмийларнинг қўли борлигига иддао қилмоқда. Ким ғаламислик қилмоқда? Улар ўзининг юртига бориб, ўша ерда намойиш ўтказаверсин. Бундай намойишлар Бишкекнинг жонига тегди”, - деди М.Султонов.


'Покистондаги инқироз қоқ марказида турган насроний аёлнинг ҳаётидан хавотирлар' - BBC O'zbek\n'Покистондаги инқироз қоқ марказида турган насроний аёлнинг ҳаётидан хавотирлар'\nБританияда чоп этилувчи "Гардиан" газетасида чоп этилган мақолада сешанба куни Покистонда Панжоб ҳокими Салмон Тасир отиб ўлдирилиши ортидан шаккокликда айбланиб ўлимга ҳукм қилинган насроний аёл Осия Бибининг хавфсизлигидан хавотирлар ҳақида сўз боради.\nЎтган ноябр ойи Пайғамбар Муҳаммадни ҳақорат қилишда айбдор топилган аёл осишга ҳукм қилинганидан сўнг, Панжоб ҳокими уни қамоқхонага бориб кўрган ва Осия Бибини авф этишни сўраганди.\nАйни пайтда ҳоким Покистондаги шаккоклик ҳақидаги баҳсли қонунга ҳам қарши чиққанди.\nСалмон Тасирнинг бу ишидан ғазабланган тан қўриқчиси уни отиб ўлдирди.\n"4 фарзанднинг онаси Осия Биби қамоқхонадаги алоҳида ҳужрада сақланмоқда, дейилади мақолада. Унинг жиноятлари ҳақида тафсилотлар кам, аммо агар ўлим жазоси амалга оширилган тақдирда ҳам бу ҳали-вери кутилмаётган эди.\nНасроний хайрия ташкилотларидан бири ходими Шаҳзод Камронга кўра, энди Осия Биби жаллоднинг қўлига етмаёқ бирон бир ақидапараст томонидан ўлдирилиши мумкин".\n"Уни қамоқхона қўриқчилари ўзлари ҳам ўлдириб қўйишлари мумкин", дейди Шаҳзод Камрон.\n"Жаноб Камрон Салмон Тасирнинг ўлдирилиши Осия Бибининг юрагини қон қилишини кутганини айтади. Чунки, у Осия Бибининг энг таниқли ҳимоячиси эди", дейилади мақолада.\nАйни пайтда муаллиф Панжоб ҳокимининг жонига қилинган суиқасд ортидан Покистондаги насронийлар ўзларини хавфсиз ҳис қилмай қўйганларига ишора қилади.\nМақолада 1990 йилдан бери камида ўн нафар шаккокликда айбланиб маҳкамасини кутаётган маҳал ўлдирилгани қайд этилади.\nСалмон Тасирни ўлдирган тан қўриқчи Мустафо Қодирий эса, ҳозиргача икки бор маҳкамада ҳозир бўлган. У терговчиларга Салмон Тасирни шаккоклик ҳақидаги қонунни ўзгартиришга чақиргани учун ўлдирганини айтди. "Тасир жаноблари Осия Биби ва бошқа юзлаб бошқа Покистондаги диний озчиликларни ҳибсга олишда фойдаланилган қонунни "қора қонун" деб атаган эди", дейилади мақолада.\nМақола муаллифи Қодирийнинг иши Покистонда икки хил муносабатга сабаб бўлганини айтаркан, ҳодиса Покистондаги хавфсизлик хизматлари интеграцияси ва энг қудратли шахсларни қўриқлаш борасида жиддий саволларни ўртага ташлашини айтади.\nАйни пайтда инсон ҳуқуқлари фаоллари Қодирий устидан маҳкамага эътибор Осия Бибининг ҳукмга қарши аризаси адолат билан кўриб чиқилишига халақит бериши эҳтимолидан хавотир билдирадилар.\nПокистондаги Инсон ҳуқуқлари комиссияси расмийсидан иқтибос келтирилишича, мамлакатда "мазкур масала юзасидан баҳсу мунозаралар шу қадар авж олганки, бу шундоқ ҳам анъанадор бўлган ҳакамларнинг қарашларига таъсир қилиши мумкин".\nПокистонда кечаётган ушбу ҳодисаларга муносабатингиз қандай? Фикру мулоҳазаларингизни bbcuzbek.com га йўлланг


DataLife Engine > Версия для печати > Ўзбекистонда Ҳаж ва Умра сафарига қачон рухсат берилиши мумкинлиги маълум қилинди\nDataLife Engine > Жамият > Ўзбекистонда Ҳаж ва Умра сафарига қачон рухсат берилиши мумкинлиги маълум қилинди\nЎзбекистонда Ҳаж ва Умра сафарига қачон рухсат берилиши мумкинлиги маълум қилинди\nОлий Мажлис Сенати ва «Юксалиш» умуммиллий ҳаракати ҳамкорлигида ташкил этилган жамоатчилик эшитувлари давомида Дин ишлари бўйича қўмита раисининг биринчи ўринбосари Музаффар Комилов Ҳаж ва Умра сафарлари масаласига тўхталиб ўтди, деб хабар бермоқда «Gazeta.uz». Музаффар Комиловнинг айтишича, бу Саудия Арабистонидаги вазиятга боғлиқ.\n«Саудия Арабистонида кундан кунга касалланиш ҳолатлари кўпаймоқда. Кечаги маълумотни олиб қарасак, бир кунда аниқланган ҳолат 600 нафардан ошди. Аксари Макка ва Ар-Риёз ҳудудига тўғри келяпти. Ўтган куни эса Мадина шаҳрида кўпроқ эди. Шу сабаб Саудия Арабистони тўлиқ ёпилган. Умра дастурлари ҳаммаси тўхтатилган», — деган қўмита вакили.\n«Жидда шаҳридаги консулликда Ҳаж ва Умра ишлари бўйича алоҳида атташе фаолият кўрсатади. Кеча ҳам биз маълумот олдик. Саудия Арабистони Ички ишлар вазирлиги баёнотидан келиб чиқсак, эҳтимол, агар вазият бироз барқарорлашса, 17 майдан улар очиши мумкин. Лекин ҳали улар Соғлиқни сақлаш вазирлигининг хулосасига таянган ҳолда иш кўради», — деган Музаффар Комилов.\nБундан ташқари, зиёрат туризмини ривожлантириш, хориж давлатлари билан айни шу масалада ҳамкорлик қилиш борасида амалга оширилаётган ишлар ҳақида ҳам ахборот берилган.\n«Олдимизда муборак Рамазон ойи турибди. Туркиянинг TRT телеканали орқали ҳар куни 15 дақиқадан 20 дақиқагача бўлган тўғридан-тўғри эфирда Ўзбекистоннинг зиёратгоҳларининг тарихи, бугунги кундаги аҳамияти, ислом оламидаги ўрни ҳақида маълумотлар берилади. Эфир ифтор ёки саҳарлик маҳалига мўлжалланяпти, буни ҳали келишяпмиз», — деган қўмита раисининг биринчи ўринбосари.


ОАВ ҲАМКОРЛИГИ: Ахборот алмашинув тизими ўзаро ишончга асосланиши керак - Hidoyat.uz\nОАВ ҲАМКОРЛИГИ: Ахборот алмашинув тизими ўзаро ишончга асосланиши керак\nАсосий саҳифа Янгиликлар Ўзбекистон янгиликлари ОАВ ҲАМКОРЛИГИ: Ахборот алмашинув тизими ўзаро ишончга асосланиши керак\nЧоп этилди Iyun 23, 2020 ОАВ ҲАМКОРЛИГИ: Ахборот алмашинув тизими ўзаро ишончга асосланиши керакda fikr bildirishni o'chirish\nЎзбекистондаги очиқ мулоқотлар майдони ғоят янги фикрлашни, воқеа-ҳодисаларга ёндашувни ўзгартиришни талаб қилмоқда. Шу маънода мамлакатдаги барча вазирлик ва идораларда янгича тартибга асос солинди, яъни ОАВ билан ишлаш механизми жорий этилди.\nЎзбекистон Миллий ахборот агентлигида (ЎзА) бир қатор давлат ташкилотлари матбуот котиблари билан ўтказилган учрашувда бу борадаги ишларни ҳамкорликда такомиллаштириш масалалари муҳокама қилинди.\nЎзА Бош директори А.Кўчимов мамлакатдаги сўз эркинлиги, халқимиз дарду ташвишини баён қилишда журналистлар, хусусан, ташкилотлар матбуот котибларининг бош ғояси ҳақида гапирди.\n– Мақсадимиз бир, – деди А.Кўчимов. – Мамлакат, халқ тараққиётига ҳисса қўшиш. Бу сизу бизнинг саъй-ҳаракатларимизга, ҳамжиҳатликда ишлашимизга боғлиқ. Шу маънода бугун сизнинг таклифларингизни, мулоҳазаларингизни эшитяпмиз. ЎзА жамоаси шу тамойиллар асосида ишлаш тарафдори ва биз таклифларни қўллаб-қувватлашга доим тайёрмиз.\nУчрашувда иштирок этган ижтимоий-иқтисодий тармоқ вазирликлари, ташкилотлар матбуот котиблари фикр-мулоҳазаларини билдирди.\nУларда қайд этилганидек, аввало, вазирлик ва идоралар тизимида режали ишлаш тизимига асос солиш керак. Бунда асосий эътибор ўзаро ишонч ва матбуот котиблари билан мухбирлар ўртасидаги ахборот алмашинув тизимига боғлиқдир. Шунингдек, маълумотлар алмашинувида ортиқча қоғозбозликни йўқотиш яхши самара беради.\nБу каби учрашувларни анъанавий давом эттиришга келишиб олинди.\nЎзбекистонлик қурувчилар Чеченистонда Бухоро услубида мaсжид қуришмоқда\nБеларусда давлат тўнтаришининг олди олинди


Нўъмон Ҳасанов: “Йигитлар яхши ўйин кўрсатишди” - PFС "Navbahor"\nНўъмон Ҳасанов: “Йигитлар яхши ўйин кўрсатишди”\nCoca Cola Суперлига 1-тури доирасидаги “Навбаҳор” – “Қўқон-1912” жамоалари ўртасида ўтказилган учрашувдан кейинги матбуот анжуманининг биринчи қисмида “Қўқон-1912” клуби бош мураббийи Нўъмон Ҳасанов ОАВ ходимларининг саволларига жавоб берди.\n- Янги мавсумнинг бошлангани билан барчани табриклайман. Йигитлар яхши ўйин намойиш этишди. Илк турда барча ўйинлар дуранг натижа билан якунланяпти. Битта учрашув қолди, у ҳам дуранг билан якунланса, бўлса, яхши бўларди (кулади).\nШогирдларим учрашувнинг биринчи бўлимида ҳам яхши ўйнашди. “Навбаҳор”нинг ягона голидан бошқа вазиятда устунлик бизда бўлди. Иккинчи бўлимда эса ҳужумларимиз яхшироқ чиқди.\n“Навбаҳор” чемпионлик учун курашадиган жамоа деяпсиз, лекин мен мавсум олидидан ҳам, бугун ҳам уларнинг ўйинини кўрдим. Уларнинг ўйини қизиқ эмас десам, наманганлик мухлислар хафа бўлишмасин. Лекин чемпион бўладиган жамоа тўп узатишлар билан рақибни шошириб қўйиши керак. Улар ҳам ҳаяжон билан ўйнашди. Биринчи турдан хулоса чиқармаслик керак. Ҳали ҳамма ҳаяжонда.


Архивы 3 миллион доз - tafsilar.info\n13 Sentabr 22:25 by Редакция\nХитой ҳукумати Афғонистонга 200 миллион юанга (бу тахминан 31 миллион доллар) гуманитар ёрдам кўрсатилишини маълум қилди. Мамлакат озиқ -овқат ва дори -дармон шаклида маблағ олади. Бундан ташқари, Кобулга 3 миллион дозада COVID-19 вакциналари келади. Бу ҳақда душанба куни БМТнинг Афғонистонга ёрдам масалалари бўйича вазирлар йиғилишида ХХРнинг БМТ офиси ва бошқа халқаро ташкилотларнинг Женевадаги доимий вакили\n3 миллион дозCOVID-19ВАКЦИНАдозЕТКАЗИБ БЕРИШКОРОНАВИРУС\n27 Iyul 12:00 by Редакция\nЎзбекистонга анъанавий тиббиёт музлатгичларида етказилган ҳароратда сақлаш мумкин бўлган Американинг Moderna вакцинасининг уч миллион дозаси берилади. 29-июл куни Ўзбекистонга 3 миллион доза Модерна коронавирус вакцинаси берилади. 29-июл куни 3 миллион доза Moderna коронавирус вакцинаси АҚШдан махсус рейс билан Ўзбекистонга келтирилади. Вакциналар Жаҳон соғлиқни сақлаш ташкилотининг COVAX дастури орқали ажратилади. АҚШ Касалликларни назорат қилиш ва олдини\n3 миллион дозАҚШВАКЦИНАкирувчиМОДЕРНА\n29 Iyun 19:20 by Редакция\nЎзбекистонда коронавирус инфекциясига қарши қайта тикланадиган вактсинанинг захира захираси яратилди. Бу ҳақда Инновация вазирлиги хабар берди. Пандемия даврида мамлакатга 6,4 миллион дозалар етказиб берилди — 6 60000 доз Covieshield (ҳинд AstraZeneca), 240 000 доз Sputnik V, 5 500 000 дозалар ZF-UZ-VAC2001. Бугунги кунга келиб оммавий эмлаш жараёнида 3,4 миллиондан ортиқ дозадан фойдаланилган, тахминан 3 миллион\n3 миллион дозВАКЦИНАдозКОВИДКОРОНАВИРУС


17:56 12.12.2019 (Янгиланган 19:07 12.12.2019)\n“Толибон” ҳаракати жангрилари шу кун кечаси Нусай уезди ҳудудидан Шигнан уезди Ҳуркат қишлоғига ҳужум қилди ва унинг катта қисмини босим олди.\nТОШКЕНТ, 12 дек – Sputnik. “Толибон”* ҳаракати жангарилари Тожикистон билан чегарадаги афғон Бадахшон вилояти Шигнан уездини штурм қилмоқда. Бу ҳақда “Интерфакс” уезд раҳбари муовини Нусайя Абдулғафор Гардишга асосан хабар қилди.\n“Террорчилар шу кун кечаси Нусай уезди ҳудудидан Шигнан уезди Ҳуркат қишлоғига ҳужум қилди ва унинг катта қисмини босим олди. Ҳозирги толиблар ва маҳаллий мудофаа кучлари ўртасида жанг давом этмоқда”, - деб қўшимча қилди Гардиш.\nЎтган кун кечаси Афғонистон ҳаво кучлари Нусай округи ҳудудидаги Луажа яқинида жойлашган экстремистлар гуруҳига зарба берди.\n"Ҳаво ҳужуми натижасида 12 жангари йўқ қилинди, улар орасида Бадахшон вилоятидаги Толибон етакчиларидан бири Кари Самиуллаҳ, яна етти жангари яраланган", - дейилади хабарда.\nНусай уезди толиблар томонидан ноябр ойининг бошларида босиб олинган. Гардишнинг сўзларига кўра, ҳозирги пайтда унинг ҳудудининг 80 фоизи террорчилар томонидан назорат қилинади, фақат округ маркази ҳукумат кучлари томонидан назорат қилинади.


Баҳриддин Чустий рекорд палов, тахаллус ва ошпазлик ҳақида\nФото: Facebook / Баҳриддин Чустий\nЎзбек миллий таомлари дунёдаги энг ҳайратланарли ва мазали ошхона сифатида кўп бора тилга олинган. Албатта, бунда ошпазларимизнинг ҳам ўрни беқиёс. Зеро, айнан улар туфайли миллий таомларимизни бир бора татиб кўриш учун Ўзбекистонга ташриф буюрадиган сайёҳлар сони кўп.\nБугунги кунда миллий таомларимизнинг энг моҳир ошпазларидан бири сифатида эътироф этилувчи Баҳриддин Чустий ҳақида эшитмаган инсоннинг ўзи йўқ. «Oshxona.uz» бренди остидаги умумий овқатланиш тармоғи: «Oshxona.uz» (Тошкент, Наманган), Chustiy’s Cuisine, Tez Food кафеларига эгалик қилувчи машҳур ошпаз кўплаб таниқли давлат арбоблари, сиёсатчилар учун ўзбек миллий таомларини тайёрлаб берган, турли халқаро танловларда бир неча марта ғолиб чиққан.\nKUN.UZ таҳририяти Баҳриддин Чустий билан интервью уюштириш мақсадида учрашди. Мулоқот давомида турли долзарб масалалар бўйича ажойиб суҳбат бўлиб ўтди.\nРекорд палов ҳақида\nЎзбек паловини Гиннесснинг рекордлар китобига киритиш фикри 2010 йил хаёлга келган эди. Ҳаракатларни 2011 йилда Хушнудбек Худайбердиев билан бирга бошлагандик. У пайтда мен Туркияда, у Тошкентда эди ва инглиз тилига таржима қилиб, Гиннесс рекордлар китобининг ташкилотчилари билан алоқага чиққан эди. Орадан 4-5 ой ўтиб, биринчи жавоб хатини олдик. Унда шундай шартлар бор эдики, тайёрланадиган таом гуручли бўлиши шарт, палов деган номинация йўқ, у бир идишда қилиниши шарт ва таомнинг 80 фоизи гуручдан иборат бўлиши керак эди. Бироқ, ўшанда бу нарса бироз тўхтаб қолди. 2014 ёки 2015 йилда Гиннессда шартлар бироз ўзгарди: гуручли таом номинацияси қолди, лекин хоҳлаганча маҳсулот солишга рухсат берилди. Сўнг яна мактуб ёздик. Жавобни олганимиздан сўнг, Ўзбекистондаги ошпазлар, тадбиркорлар, сармоядорлар билан кўришдик ҳамда бу нарсани амалга ошириш устида маслаҳатлашиб олдик. Улар унча эътибор қилишмади. Июль ойларида Milliy телеканал билан «Ўзбегим» номли лойиҳа қилган эдик. Сўнг ўша лойиҳа асосида миллий фестивални ташкил этишга ҳозирликни бошлаб юбордик.\nРекорд билан боғлиқ турли миш-мишлар\nБундай ҳар хил гап-сўзлардан бошида бироз ранжидим, тушкунликка тушган ҳолатларим ҳам бўлди. Сабаби Олмалиқда илк маротаба репетиция қилганимизда шундай муносабатлар бошланган эди. Шундай бўлиши тахмин қилинганди ва шунинг учун репетиция пайтида бунга эътибор қилмадим. Бу нарса исроф бўлган, деган фикрдан тамомила йироқман. Чунки тадбир куни Сайилгоҳ кўчасига норасмий маълумотларга кўра, 150 минг одам келган. Ошимиз эса бирма-бир тарқатганда 20 минг кишига етарди, холос. Шундай ўлчамдаги яна 7та қозонда ош қилинганда ҳам исроф бўлмасди. Ундан ташқари, палов мурувват ва саховат уйлари, нуронийлар уйларига тарқатилди. Бу дегани – шундай қозондан яна 10та бўлса ҳам кетарди. Одамлар жуда кўп келди, ҳамма ош билан таъминланган бўларди. Исрофга умуман йўл қўйилмади. Қозон балки ўзбек ошхонасига оид музейдан жой олар. Аминманки, келаси сафар яна шундай тадбирни мукаммалроқ қилиб уюштириб, балки пуллик қилиб, олдиндан дастурларни эълон қилинса, турли давлатлардан кўплаб сайёҳлар ташриф буюради. Кўпинча «Халққа бундан нима фойда?» дейишади. Тўғри, халққа қандайдир моддий ёки маънавий фойда бўлмаслиги мумкин, лекин бундан биринчи навбатда давлат, юрт манфаатдор бўлади. Қачонки давлат манфаатдор бўлса, шундан кейингина халққа манфаат бўлади. Кўчат ўтқазилгандан сўнг, у эртасигаёқ мева бермайди. Бу экилган ниҳол, қадалган уруғ, у мева беради.\nЧустий тахаллуси ҳақида\nБундан 12-13 йил муқаддам турли ижтимоий тармоқлар бўлмасди, у пайтларда форумлар бор эди. Ўша ерларда рўйхатдан ўтмоқчи бўлганимда, барча танлаган никнеймлар банд эди. Сўнг шундай тахаллусни олиш ҳақида фикр пайдо бўлди. Орадан маълум бир вақт ўтгач, шу тахаллус билан қолдим. Аслида, бунга Чустдан бўлганим сабаб. Одамларга Баҳриддин дейилса, кўпчилик танимайди. Чустий дейишса дарҳол билиб олишади. Интернет ҳам бунга туртки бўлган.\nМен ҳеч қачон ва ҳеч ерда ошпазлик соҳасида идеаллик, етакчиликка даъвогарлик қилмаган ва қилмайман ҳам. Фақат, бошқа ошпазлардан озгина ютуқли томоним – интернетда ўзбек ошхонаси ҳақида гапириш, ёзишни сал олдинроқ бошлаганим. Гоҳида ошпазлик фақат аёллар хос, деган гапларни эшитиб қоламиз. Шуни қўшимча қилиб айтган бўлардимки, ошпазлик билан пазандаликнинг фарқи бор. Пазандалик бекалар ва кундалик юмуш учун, ошпазлик эса бу – касб.\nБаҳриддин Чустий билан суҳбат яна анча узоқ давом этди. Мижозлар энг кўп ташриф буюрадиган вақтда KUN.UZ мухбири билан мулоқот ўтказган машҳур ошпазимиз билан турли қизиқарли мавзулар устида дилдан суҳбат қурилди. Ошпазга ўзбек миллий ошхонаси обрўсини янада ошириш бўйича ишларида омад тилаб қоламиз.\nБританиялик ёнган ҳолатда югуриш бўйича жаҳон рекордини янгилади\n00:42 / 09.11.2016\nҲиндистонлик мусиқачи пианино чалиш тезлиги бўйича жаҳон рекордини ўрнатиш ниятида\n23:55 / 11.05.2016


Пластик чиқиндиларни «ейдиган» микроорганизмлар инсониятга ёрдамга келмоқда\nСайёрамиз биздан ёрдам кутишдан чарчади чоғи, ўзини ўзи даволашни бошлаяпти. Ер юзини тобора қоплаб бораётган пластик чиқиндилар одамзодга қўрқинчли келажакни ваъда қилаётгандек. Бироқ инсоният ҳозирча бу муаммога етарли эътибор қаратмаяпти. Океанларда пластик чиқиндилардан иборат катта-катта ороллар вужудга келиб, кун сайин кенгайиб боряпти. Вазият таҳликали тус олаётганини кўпчилик ҳис қилмаяпти. Шунинг учун ҳам она табиат ўз ҳимояси учун курашни бошлаб юборган.\nОлимлар 5 йил аввал Япониядаги пластик чиқиндиларни қайта ишлаш заводи ҳудудидаги тупроқдан олинган намуналарда микробларнинг янги турини кашф қилишди – улар пластик билан озиқланар экан. Ҳозирда бундай микроорганизмларнинг яшаш макони тобора кенгайиб боряпти.\nМикроблар ўзидан чиқарадиган ферментлар ёрдамида пластикни чиритишга қодир. Олимлар океанлар, денгизлар ва қуруқликдаги бундай микроблар ДНКсини ферментлар хоссасини ўрганиш учун тадқиқ қилдилар. Ўрганишлар натижасида 10 турдаги пластикни емира оладиган 30 мингга яқин ана шундай ферментлар борлиги аниқланди.\nОлинган намуналар бундай ферментлар мавжудлиги, зичлиги ва миқдори қуруқлик ёки сув ҳавзасининг қанчалик зарарланганлигига боғлиқ эканлигини кўрсатди. Ўрта ер денгизи ва Тинч океанининг жанубий соҳилларида бундай ферментлар кўплиги аниқланган, чунки айнан шу ҳудудларда пластик чиқиндилар кўлами жуда катта.\n«Тадқиқотларимиз моделлари натижасида ҳудуднинг зарарланганлик даражасига кўра унга қарши турадиган микробнинг камроқ ёки кўпроқ эканлигига ишонч ҳосил қилдик. Ҳудудда пластик қанча кўп бўлса, уни ейдиган биоматериал ҳам кўплигини кўриш мумкин. Шу тариқа табиат инсоният унга нисбатан ўтказаётган босимни енгиллаштиришга интиляпти», — дейди тадқиқот муаллифи Алексей Железняк.\nБироқ олимлар фақатгина биоорганизмларга таяниб қолмаслик зарурлигини таъкидлашмоқда. 2018 йилда америкалик тадқиқотчилар пластмассани 20 фоизга кўпроқ ва тезроқ чиритиб юборадиган сунъий ферментни ихтиро қилишганди. Орадан икки йил ўтиб, улар ферментни янада кучайтира олишди – эндиликда бу сунъий организмларнинг фойдалилик коэффициенти 6 бараварга кўпроқ, яъни улар пластик чиқиндиларни аввалгидан тезроқ «еб қўйишади». Алалхусус, бундай ферментларни амалда қўллаш учун кўпроқ ўрганишлар ва тадқиқотлар талаб этилади, дейилади 4pda.to сайтида чоп этилган мақолада.\nЧиқинди муаммоси бўйича янги чоралар белгиланди


Ёлғондакам солиқчи – Сурхон тонги\nБош саҳифа / Иқтисодиёт / Ёлғондакам солиқчи\nАвгуст 30, 2018\tИқтисодиёт Изоҳ қолдириш 783 Кўрилди\nфириб берса ишонманг!\nҲукуматимиз томонидан кичик бизнес ва хусусий тадбиркорликка берилаётган имтиёз ва эркинликлар ички бозорни рақобатбардош ва сифатли маҳсулотлар билан тўлдиришда, ёшларни иш билан таъминлаш ва шу аснода уларнинг муносиб даромад топиши, фаровонлигининг ошиб боришига эришишда муҳим аҳамият касб этмоқда.\nШунга қарамай, давлат томонидан яратилаётган бу имкониятлар моҳиятини тушунмай тадбиркорларни қўрқитиш йўли билан фойда излаётганлар ҳам мавжуд.\nЯкка тартибдаги тадбиркор Д.Машарипованинг (исм-фамилияси ўзгартирилган) мурожаати бўйича ўтказилган терговга қадар текширишда фуқаро З. Қувонов ўзини “Солиқ департаментида ишлайман” деб таништириб, ундан 400 минг сўмлик аёллар кўйлагини фирибгарлик йўли билан ўзлаштириб кетгани аниқланган.\nМазкур ҳолат юзасидан, қонунбузарга нисбатан Ўзбекистон Республикаси Жиноят кодексининг тегишли моддалари билан жиноят иши қўзғатилиб, жазо муқаррарлиги таъминланди.\nкурашиш департаментининг вилоят бошқармаси катта инспектори\nтуман бўлими инспектори\nОлдинги “Таскин” аёлларга йўлдош\nКейинги Давлат хизматларида қулайлик\nРоссиядаги сурхондарёликлар учун байрам дастурлари уюштирилди


БЕДАНА – МИТТИ ЖОНЗОТ\nБаҳор кунлари теварак-атроф янада чирой очади. Гулу чечаклар ифори оламни тутади. Илк бор бойчечак, кейин эса бинафша, заъфарон ва гажакўтлар ўтлоқларни безайди. Беҳисоб лолақизғалдоқлар кўзимизни қувнатади. Ҳа, фасллар келинчаги тоғларда ҳам ўзига хос кечади. Яйловларни ям-яшил гилам қоплайди. Қуёшнинг заррин нурлари остида анҳорнинг биллурдек зилол суви илий бошлайди. Табиатнинг гўзаллигига ошуфта беданалар ҳам бундай пайтда сўлим ва бехавотир масканлардан қўним топади.\nБедана – товуқсимонлар туркумининг кичик вакили ҳисобланади. Нар қанотларида йўл-йўл оқимтир чизиқлари кўзга ташланиб, устки қисми сарғиш-қўнғир бўлади. Макиёниники бирмунча бошқача: бўйнининг олдинги қисми оқимтир, танасининг икки ёнида қизғиш тусли холлари бўлади. Уларда баҳорнинг илк кунлариданоқ кўпайиши учун жуфтлашиш мавсуми бошланади. Кунлар ўтиб, тухумлардан чиққан оч палапонлар учун ҳашаротлар айни муддао. Палапонлар тез яшовчан ва мослашувчан бўлиб, яхши ривожланади, чидамли. Ҳадемай, бўйлари ота-оналари билан тенглашиб, емиш илинжида тирноқлари билан ерни титкилаб, тез йўрғалайди. Хавф-хатар туғилганда, бир жойда қимирламай туради ва бир зумда буталар оралаб, кўздан ғойиб бўлади. Улар асосан қош қорайганда ва тунда серҳаракат бўлиб, ўсимлик уруғи ҳамда новдалари билан озиқланишади. Ҳашарот ва умуртқасиз майда жониворларни ҳам эътибордан четда қолдирмайди. Майса ўтлари қалин бўлган жойни макон тутади. «Бедананинг уйи йўқ, қайга борса битбилдиқ», деб шуни айтсалар керакда.\nҲаво очиқ бўлган кунларнинг бирида ота-бола ов тадоригини кўриб, тўрқовоқ, қуш макиёнига ўхшаш товуш чиқарадиган ҳуштак, ёйма тўр кабиларни ҳозирлашди. Улар ўргатилган содиқ ити мўйноқ билан кенг беда майдонига етиб келгач, ортиқча ҳаракат қилмасдан, имо-ишоралар орқали узун таёққа ёйма тўр – матрапни ўрнатди ва четдан кузата бошлашди. Ҳеч қанча вақт ўтмасдан, тўрқовоқда бедана сайроғи эшитилди. Унга жавобан бу ердан унчалик узоқ бўлмаган жойдан нар қуш сайроғи қулоққа чалинди. Кейин бошқалари ҳам жўр бўлиб қўшилишди. Қизиғи, беданалар сайроғи бир-бириникига асло ўхшамасди. Бир зумда ҳавода яна бир бедана пайдо бўлди. У тўғри матрап – узун таёққа ўрнатилган тўрга ўзини уриб, тузоққа тушди. Ота-бола ўлжани эпчиллик ва эҳтиёткорлик билан қўлга олишди.\nШу куни чинакам бедана ишқибозлари ов қилиш вақти ва миқдорини яхши англаганликлари учун қўлга киритган ўлжалар билангина кифояланиб, ортга қайтишди. Ота-бола табиат шайдолари эмасми, митти жонзотларни овози, ёқимли хониши ҳамда шифобахш тухумлари учун ҳовлида астойдил парваришлашга киришди. Афсуски, атрофимиздаги айрим нопок кимсалар бедана гўштини даромад манбаи, деб ҳисоблаб, меъёридан зиёд овлаш ниятида беозор қушлар ҳаловатини бузиб келаётганлиги кўнгилларни хира қилади. Истардикки, бу митти қушларнинг сеҳрли овози, хониши ва ҳавода қанот қоқиши хонадонларимизга файз бағишлаб тураверсин. Уларни томоша қилиб, киши ором олади. Қушлар кўзга кўринмас ришта билан бизни боғлаб туради. Уларни асраб-авайлаш сиз ва бизга ҳам боғлиқ.


Баракликлар Қирғизистонга Дўстлик орқали қатнашни истамаяпти\n27 ноябр 2020, Тошкент вақти: 14:17\nЎзбек-қирғиз чегарасидаги Оқтош назорат-ўтказиш пункти ҳозирча ёпиқ қолмоқда.\nЎзбекистон расмийлари баракликлар учун Дўстлик назорат-ўтказиш пунктини очиб қўйгани анклав аҳолисини хурсанд қилмади.\nҚирғизистоннинг Барак анклавида яшовчи кишилар ўз қишлоқларидан унча узоқ бўлмаган Оқтош назорат-ўтказиш пункти орқали ўтишга кўникиб қолгандилар. Бу ўтказиш пункти 2013 йилнинг 16 январидан буён ёпиқлигича қолмоқда.\nЎзбекистон ва Қирғизистон чегарачилари баракликларнинг Дўстлик пункти орқали ўтишига рухсат бериш ҳақида 13 феврал куни келишиб олганди. Қирғизистон Чегара хизмати раҳбари Тўқўн Мамитов Оқтош пунктидан фақат фавқулодда жиддий сабабларга кўра одам ўтказилишини қайд этди.\n- Оқтош орқали Қирғизистон ҳудудига фақат дафн маросимига, тўйга ё касал олиб ўтиш керак бўлса ва ё бирор бахтсиз ҳодиса юз берсагина, ўтиш мумкин бўлади. Дўстлик орқали эса ҳар куни соат 8.00 дан 18.00 гача ўтиш мумкин, - деди Тўқўн Мамитов.\nГап шундаки, баракликлар учун ўтиш қулай бўлган Оқтош пункти икки давлат расмийлари томонидан одам ўтказиш келишилган пунктлар рўйхатига кирмай қолган. Ўзбекистон томони бу назорат-ўтказиш пункти бўйича расмий келишувга эришилмагунича, у очилмаслигини айтмоқда. Ҳозиргача икки давлат расмийлари 15 та назорат-ўтказиш пунктини очиш бўйича келишувга эришганлар.\nЭндиликда улар ўзаро келишиб олгунларигача баракликлар Қирғизистонга ўтиш учун Дўстлик пунктигача бўлган 20-25 километр масофани босиб ўтишлари, уйга қайтаётганда ҳам шунча йўл юришлари лозим бўлади. Бундан норози бўлган баракликлар Оқтош пунктининг тезроқ очилишини талаб қилишмоқда.\n- Биз Дўстлик орқали ўтишдан бош тортдик. Бу узоқ йўл бўлиб, у ерга боргунча Ўзбекистоннинг учта туманидан ўтишимиз керак бўлади. Йўлда ҳар хил ҳодиса содир бўлиши мумкин. Бу бизга маъқул эмас. Аввалги транзит йўл анча яхши эди. Биз Ўзбекистон ҳудуди ичида бир километрча юриб, кейин чегарадан ўтиб кетардик, - деди Озодликнинг қирғиз хизматига гапирган бараклик Алмаз Каримов.\nҚирғизистонга қарашли Барак анклавида 2 минг чоғли одам яшайди. Шу кунларда қишлоқ аҳлининг тўрт вакили пойтахт Бишкекка келиб, парламент спикери Асилбек Жээнбеков ва президент Алмазбек Атамбаев билан учрашган.\nПарламентнинг яқиндаги мажлиси чоғида Баракка оид масалани муҳокама қилган айрим депутатлар анклавда озиқ-овқат танқислиги сезилаётгани, электр узилишлар билан узатилаётганини қайд этганлар. Шундан сўнг Баракка бир гуруҳ депутатларни юборишга қарор қилинган.\n- Вазият оғир. Биз депутатлар гуруҳи тузиб, Баракка бориб келишга қарор қилдик. Депутатларга ҳукумат вакилларини ҳам қўшиб юборамиз, - деди парламент спикери Асилбек Жээнбеков.\nЯнвар ойи бошида бўлиб ўтган чегараолди можароси туфайли Ўзбекистоннинг Сўх экслави ҳам ташқи дунёдан узилиб қолганди. Бироқ кейинроқ ўзаро келишув натижасида Қирғизистон расмийлари сўхликлар учун йўл очиб берган.\nЎзбекистон ва Қирғизистон чегара хизматлари Барак анклави муаммосини бош вазирлар даражасида ҳал қилишни таклиф қилмоқдалар. Бироқ икки давлат бош вазирлари бу масалани муҳокама қилиш учун қачон учрашишлари ҳали-ҳозир маълум эмас.


Ўзбекистон режими Исломга ҳам, Ҳизб ут-Таҳрирга ҳам нафрат билан қарайди - | Hizb-Uzbekiston.info\nHome›ХОС МАВЗУЛАР›Ўзбекистон режими Исломга ҳам, Ҳизб ут-Таҳрирга ҳам нафрат билан қарайди\nЎзбекистон режими Исломга ҳам, Ҳизб ут-Таҳрирга ҳам нафрат билан қарайди\nЎзбекистон ҳукмдори Каримов Исломга ва унга даъват қилаётганларга қалбан нафрат туйган кимсадир. Бу нафрат унда бугун пайдо бўлгани йўқ, балки азалдан мавжуд. Биз ўтган асрнинг тўқсонинчи йилларида, яъни юртда Ҳизб ут-Таҳрир фаолияти кўзга ташланиб қолган пайтдаёқ унинг нафратини гувоҳи бўлганмиз. Ўшандан бошлаб бу тоғут Каримов Ҳизб аъзоларига қарши кенг кўламда қамоққа олиш амалиётларини олиб бормоқда, Исломга қарши уруш қилмоқда. Бугун қамоқда ётган Ҳизб аъзолари сони саккиз мингдан ортиб кетди. Маълумки, Ҳизб ут-Таҳрир сиёсий партия бўлиб, ҳеч қандай зўравонликка ва моддий амалиётга қўл урмайди. Диктатор Каримов ҳам буни яхши билади. Бироқ, Исломга бўлган нафрати уни Исломга, хусусан, сиёсий даъват қилаётган ҳар бир шахсга қарши душманлик қилишга ва унга қарши уруш олиб боришга ундамоқда.\nКаримов Исломга даъват қилганларни ҳибсга олиш ва қамоққа ташлаш билангина кифояланмади, балки судларга уларни узоқ муддатларга ҳукм қилишни буюрди. Улар беш йилдан тортиб, ўн беш йилгача ҳукм қилинмоқдалар. Қайси Ҳизб ут-Таҳрир аъзосининг қамоқ муддати тугаган бўлса, қўйиб юбормай, унга Ҳизбга қарши улар билан ҳамкорлик қилиш шарти қўйилмоқда. Агар бош тортса, қамоқ муддатига қўшиб берилмоқда. Ҳизб ут-Таҳрир аъзолари ичида улар билан ҳамкорлик қиладиганни топишолмагач, қамоқ муддати тугаган йигитларга – Ҳизб ут-Таҳрирда ҳеч қачон фаолият қилмайман, деган аҳднома ёзиб бериш шартини қўйишга ўтишди. Аммо бунга рози бўладиганлар жуда кам топилмоқда. Шу боисдан қамоқдан озод бўлган йигитлар жуда озчиликни ташкил қилмоқда ва уларнинг аксари қайта қўшиб бериш (раскрутка) га бир марта эмас, балки бир неча бор дуч келмоқдалар.\nИслом ва мусулмонлардан нафратланувчи Каримов Ҳизб аъзоларига нисбатан узоқ муддатга зиндонга ташлаш ва муддат қўшиб бериш билан кифояланмаяпти. Балки зиндонбонларига уларни қийноққа солишни, намоз ўқишларига қўймасликни буюряпти. Ҳатто улардан айримларини турли қийноқлар остида йўқ қилишга ҳам кўрсатма беряпти. Масалан, тузалмайдиган касалликка чалинишга олиб борувчи дорилар бериш каби. У шу кунгача Ҳизб ут-Таҳрирнинг юзлаб аъзосини йўқ қилди.\nКаримов мусулмонларни гуруҳ-гуруҳ қилиб қамоққа олишда ҳануз давом этмоқда. Яқинда етмиш нафар мусулмонни қамоққа олди. Биз қуйида улардан Ҳизб ут-Таҳрирга аъзолик айблови билан қамоққа ташланганларини келтириб ўтамиз:\n– Қувасой шаҳар ҳоким ўринбосари марғилонлик Нодирбек, 1981 йил туғилган, 3 йилга озодликдан маҳрум этилди;\n– Олтиариқ туман Ғазначилик бўлинмаси бошлиғи Ҳайдаров Мирзаолим Имяминович, 1979 йили туғилган, 6 йилга озодликдан маҳрум этилди;\n– Фарғона вилоят Назорат Тафтиш Бошқармаси (НТБ) назоратчи ревизори Эргашев Азизбек Ғуломович, 1983 йил туғилган, 6 йилга озодликдан маҳрум этилди;\n– Олтиариқ туман Иқтисод коллежи ўқитувчиси Абдураҳмонов Аҳрор Муҳаммаджонович, 1986 йил туғилган, 6 йилга озодликдан маҳрум этилди;\n– Олтиариқ тумани Қизилтепа санаторияси фармацевти Илҳомжон, 1975 йил туғилган, 10 йилга озодликдан маҳрум этилди;\n– Санъаткорлар оиласидан Мўминов Азизбек, 1989 йил туғилган, 10 йилга озодликдан маҳрум этилди;\n– Маиший хизмат ходими Раҳмонов Азимжон, 1992 йил туғилган, 6 йилга озодликдан маҳрум этилди;\n– Тадбиркор Мирзараҳмонов Абдужаббор Абдулхамидович, 1991 йил туғилган, 5 йилга озодликдан маҳрум этилди;\n– Маиший хизмат ходими Мамаризаев Абдумўмин Муҳаммаджонович, 1985 йил туғилган, 6 йилга озодликдан маҳрум этилди;\n– Маиший хизмат ходими Мамаризаев Алишер Муҳаммаджонович, 1991 йил туғилган, 10 йилга озодликдан маҳрум этилди;\n– Хунарманд уста Бобоев Баҳриддин Бахтиёрович, 1985 йил туғилган, 14 йилга озодликдан маҳрум этилди, ёлғиз тартибда судланди;\n– Уч фарзанднинг онаси Умарқулова Зумрад Эсажон қизи, 1974 йил туғилган, 6 йилга озодликдан маҳрум этилди;\n– Тадбиркор Хотамжон ўғли Неъматулло, 1991 йил туғилган, 1.5 йил шартли меҳнат жазоси ва катта миқдорда жаримага ҳукм қилинди;\n– Қувасой шаҳар ҳоким ўринбосарининг ҳайдовчиси – катта миқдорда жаримага ҳукм қилинди.\nДунёда Каримов сингари ҳукмдорлар бугун талайгина. Уларнинг ҳаммаси Исломдан нафратланишяпти, унга терроризм манбаи ўлароқ қарашяпти, Исломга, исломий Халифаликка ва шариат тадбиқига даъват қилувчи шахсларни бутун дунёга хавф туғдирувчи террористлар, деб ҳисоблашяпти-да, уларга қарши уруш қилиш учун коалициялар тузишяпти. Аммо Ушбу каломни айтган Аллоҳ нақадар ҳақ:\nيُرِيدُونَ أَن يُطْفِؤُواْ نُورَ اللّهِ بِأَفْوَاهِهِمْ وَيَأْبَى اللّهُ إِلاَّ أَن يُتِمَّ نُورَهُ وَلَوْ كَرِهَ الْكَافِرُونَ* هُوَ الَّذِي أَرْسَلَ رَسُولَهُ بِالْهُدَى وَدِينِ الْحَقِّ لِيُظْهِرَهُ عَلَى الدِّينِ كُلِّهِ وَلَوْ كَرِهَ الْمُشْرِكُونَ\n«Улар Аллоҳнинг нурини (яъни, Исломни) оғизлари (яъни, беҳуда гаплари) билан ўчирмоқчи бўладилар. Аллоҳ эса, гарчи (кофирлар) хоҳламаслар-да, фақат Ўз нурини тўла (яъни, ҳар тарафга) ёйишни истайди. У (Аллоҳ) Ўз пайғамбарини ҳидоят ва ҳақ дин билан — гарчи мушриклар хоҳламасалар-да — барча динларга ғолиб қилиш учун юборган зотдир» [Тавба 32-33]\nШундай экан, эй Ўзбекистондаги ва бутун дунёдаги мусулмонлар, асло қўрқманг! Чунки Аллоҳ сиз билан ҳамда барча кофирлар истамасалар ҳам, албатта Ислом нури тўла ёйилади, Ислом барча динлар устидан, жумладан, дунёдаги аксар давлатлар эътиқод қилувчи капиталистик мабда устидан ғолиб келади. Аллоҳдан дуо қилиб сўраймиз, бизга ушбу ғолиблик кунини яқин қилсин.\nАгар дунё ҳукмдорлари Аллоҳ Таолонинг\n«(Эй Муҳаммад) сизни бутун оламга фақат раҳмат қилиб жўнатдик» [Анбиё 107]\nдеганидек, Ислом рисолати бутун дунёга раҳмат қилиб юборилган эканини билганларида эди, унга нисбатан дилларида нафрат туймаган ва унинг нурини ўчиришга уринмаган бўлишарди. Уларга Аллоҳ Таолонинг ушбу каломи тўғри келади:\nقُلْ هَلْ نُنَبِّئُكُمْ بِالْأَخْسَرِينَ أَعْمَالاً* الَّذِينَ ضَلَّ سَعْيُهُمْ فِي الْحَيَاةِ الدُّنْيَا وَهُمْ يَحْسَبُونَ أَنَّهُمْ يُحْسِنُونَ صُنْعاً\n«(Эй Муҳаммад), айтинг: Сизларга қилган иш-амалларидан энг кўп зиён кўргувчи кимсаларнинг хабарини берайликми?! Улар шундай кимсаларки, қилган саъй-ҳаракатлари дунё ҳаётидаёқ йўқ бўлиб кетган-у, аммо ўзларини чиройли амал қилаётган кишилар, деб ҳисоблашади» [Каҳф 103-104]\nҒарбда ҳам, Шарқда ҳам кўплаб ақлирасо кишилар бор. Улар Исломни ота-боболаридан ва жамиятларидан қолган мерос сифатида эмас, балки ўз ақллари билан холис ўрганиб, у ҳақда инсоф билан гапирганлар ва унга қойил қолганлар, чунки улар Исломга бетараф ёндашганлар. Яқинда яна шундай кунлар келадики, бугун Исломга қарши курашаётганларнинг аксари эртага у ғолиб бўлган пайтда уни соясида яшаб, Исломнинг афзал ва раҳмат дин эканини албатта тан оладилар, Исломни тўп-тўп бўлиб қабул қиладилар.\nКаримов ўзбекистонлик мусулмонларнинг ҳамда бутун дунё мусулмонларининг Исломга бўлган муҳаббатлари, исломий туйғулари кучайиб бораётганини сезди. Бу сезги уни ғазабини қўзғади, қўрқувга солди. Аммо у ғазаб ва қўрқувини ичига ютиб, мусулмонлар уламолари унинг ёнида қолишлари учун мунофиқлик қилди ва уларга ўзини яқин дўст қилиб кўрсатадиган бўлди. Мунофиқлигига алданмайдиган уламоларни эса, турли айбловлар тиркаш билан ҳибсга олди, қийноққа солди… То унга итоат қилиб, истагини амалга оширмагунларича, уларга нисбатан ваҳший ҳатти-ҳаракатларини тўхтатмади.\nБироқ шунча қамоқлар, қийноқлар, қатллар одамлар тушунчаларини ва қаноатларини ўзгартириб юбормоқдами? Йўқ, албатта. Бу нарсалар уларни жим бўлишга мажбур қилаётган бўлиши мумкин. Бироқ уларнинг қалблари бу золим тузум ва у ердаги золимларни ўзгартиришга нисбатан қатъийлик билан ёнмоқда. Бу қатъийлик уларнинг қариндошларига, қўшниларига, танишларига юқмоқда, ҳатто бутун Ўзбекистонга, бошқа исломий юртларга юқиб бормоқда… Биз золимлар зулмига нисбатан Ҳизб ут-Таҳрир аъзолари билан бирга, бошқа кўплаб холис исломий ҳаракат аъзоларининг сабри жамил билан ёндашаётганларини, унга қарши курашиб, Аллоҳнинг нусратига қаттиқ ишонч билан курашаётган мўминлар карвонида мудом ҳаракат қилаётганларини гувоҳи бўляпмиз.\nАллоҳ Таоло бундай деди:\n«Албатта Биз пайғамбарларимизга ва имон келтирган зотларга ҳаёти дунёда ҳам, гувоҳлар (ҳозир бўлиб) турадиган кунда (қиёматда) ҳам ёрдам берурмиз» [Ғофир 51]\nРосулуллоҳ САВ бундай дедилар:\n«إِنَّ اللهَ زَوَى لِي الأَرْضَ، فَرَأَيْتُ مَشَارِقَهَا وَمَغَارِبَهَا، وَإِنَّ أُمَّتِي سَيَبْلُغُ مُلْكُهَا مَا زُوِيَ لِي مِنْهَا»\n«Аллоҳ ерни менга йиғиб кўрсатди, шунда унинг кун чиқишидан кун ботишигача барча жойларини кўрдим. Аниқки, Умматим мулки менга йиғиб кўрсатилган жойларгача етиб боради» (Имом Муслим ва бошқалар ривояти).\nҲизб ут-Таҳрир 26 жумодус-соний 1436ҳ\nЎзбекистон 15 апрел 2015м\nТанзания полицияси Ҳизб ут-Таҳрирнинг Рамазон ойи арафасидаги конференциясини тақиқлади\nФаластин масаласи исломий юртлар ҳукмдорларига узоқдан ҳам яқиндан ҳам дахлдор эмас\nМуаммоларни тўғри фикрлаш ҳал қилади


«Тошкент метрополитени» УК «Ўзбекистон темир йўллари»...\n18.10.2021 10:05 0 1402\n«Тошкент метрополитени фаолиятининг самарадорлигини ошириш чора-тадбирлари тўғрисида»ги Президент қарори (ПҚ–5260-сон, 16.10.2021 й.) қабул қилинди.\nҚарорга мувофиқ, «Тошкент метрополитени» УК «Ўзбекистон темир йўллари» АЖ таркибидан Транспорт вазирлиги тизимига ўтказилиб, «Тошкент метрополитени” давлат унитар корхонасига ўзгартирилди.\n«Тошкент метрополитени» ДУК бошлиғи Вазирлар Маҳкамаси билан келишилган ҳолда транспорт вазири томонидан лавозимга тайинланади.\n«Тошкент метрополитени» ДУК 2024 йил 1 январгача республикада ишлаб чиқарилмайдиган ва тегишли рўйхат бўйича импорт товарларни олиб киришда божхона тўловларидан (қўшилган қиймат солиғи ва божхона йиғимларидан ташқари) озод этилади.\n- метрополитен йўналишлари (уларнинг қурилиши бўйича маълумотлар);\n- бекатлар (улар атрофида жойлашган объектлар ва жамоат транспорти йўналишлари);\n- поездлар ҳаракати жадвали;\n- электрон тўлов.\nҲодиса 22/01, 16:31\nТошкентда қурол билан машинага ўқ узган шахс 15 суткага қамалди


Президент Сардоба сув омбори қурилиш майдонига ташриф буюрди – Газета.uz\nПрезидент Сардоба сув омбори қурилиш майдонига ташриф буюрди\nШавкат Мирзиёев қурилиш ишлари жорий йил тугалланадиган Сардоба сув омбори билан танишди.\n17 май 2017, 16:15 Сиёсат\nЎзбекистон Президенти Шавкат Мирзиёев Сирдарё вилояти бўйлаб сафари жараёнида чоршанба куни Сардоба сув омбори қурилиши билан танишди. Бу ҳақда ЎзА хабар қилди.\nЖорий йилда қурилиши якунланадиган гидроиншоотда 922 миллион куб метр сув тўпланади. Сув омбори 2010 йилда Жанубий Мирзачўл каналининг марказий тармоғи оқиб ўтган ҳудудда бунёд этила бошланган эди.\n«Кўп тармоқли фермер хўжаликларини ривожлантирмоқдамиз, одамлар такрорий экин экиб, қўшимча даромад топсин. Сардоба сув омбори ҳудуддаги деҳқон ва фермерларга бу борада катта имкониятлар яратади», деди давлат раҳбари.\nПрезидентнинг Хитойга давлат ташрифи чоғида гидроэнергетика соҳасида ҳам муҳим келишувларга эришилди. Ушбу мамлакат билан ҳамкорликда Сардоба сув омбори ёнида қуввати 15 мегаватт бўлган мини гидроэлектростанция қурилади. Сув омбори атрофида дам олиш зонаси ташкил этилади.\nПрезидент мамлакатда муқобил энергетикани ривожлантириш бўйича истиқболли чора-тадбирлар ишлаб чиқилаётгани, гидроэнергетика соҳасида янги компания тузилиши режалаштирилаётганини таъкидлади.\n«Ўзбекистон темир йўллари» акциядорлик жамиятига қарашли «Сардоба темир йўл агросаноат мажмуаси» унитар корхонаси томонидан балиқчилик, чорвачилик, мева-сабзавотни қайта ишлаш, сут маҳсулотлари ва омихта ем ишлаб чиқаришга ихтисослашган лойиҳалар амалга оширилиши режалаштирилган.\nСардоба сув омбори ва Мирзаобод тумани ҳудудида ташкил этиладиган балиқчилик мажмуаси инкубацион цех, интенсив ҳовузлар, балиқни қайта ишлаш заводи, маҳсулотларни сақловчи музлаткични ўз ичига олади. Балиқ учун омихта ем ҳам шу ернинг ўзида ишлаб чиқарилади. Мажмуа «Сирдарё балиқ саноат» корхонаси учун асосий база бўлиб хизмат қилади.\nСардоба мева-сабзовотлар логистика маркази ҳам кўп тармоқли бўлади. Бу ерда мева-сабзавотлар етиштириш, саралаш, қайта ишлаш, қадоқлаш, музлатиш, сақлаш, қуритиш ва етказиб бериш ташкил этилади.\nМирзаобод туманида ташкил этиладиган чорвачилик комплексида зотдор қорамоллар кўпайтириш орқали аҳолига гўшт ва сут етказиб бериш йўлга қўйилади. Ушбу тумандаги яна бир корхонада сут маҳсулотлари ишлаб чиқарилади. 3,5 минг тонна сут қайта ишланиб, кенг турдаги маҳсулотлар тайёрланади ва қадоқланади. Тармоқдаги корхоналарни омихта ем билан таъминлаш мақсадида 3 минг тонна омихта ем ишлаб чиқариладиган корхона ташкил этиш мўлжалланган.\n«Газета.uz» 13 700\nСардоба туманида қидирув-қутқарув ишлари давом эттирилмоқда 2 май 2020, 17:29\n05.06 Пиёдалар ва велосипедлар устувор ўринда бўлади\n05.06 Коронавирус беморлари сони 3965 нафарга етди\n05.06 Президент Фарғонага жўнаб кетди\nЮк автомашиналари иштирокидаги ЙТҲда 3 киши ҳалок бўлди\nХорижий авиакомпаниялар ДХХга йўловчилар тўғрисида маълумот тақдим этади


“Ўзбекистон металлургия комбинати” АЖ: Валюта тушуми 12 миллион долларга ошади - Халқ сўзи\n“Ўзбекистон металлургия комбинати” АЖ: Валюта тушуми 12 миллион долларга ошади\n17:06 02 Февраль 2019 Иқтисодиёт\nПульт орқали бошқариладиган ҳайҳотдек махсус саватдаги 60 — 65 тонна темир парчалари ва бошқа қотишмалар алангаланиб турган печга ташланди. Бу пайтда печдан олов пуркалади. Унинг ёруғлиги кўзни қамаштиради, шовқини эса қулоқни қоматга келтиради. Махсус ҳимоя воситаларисиз бу ҳолатни кузатиш мумкин эмас. Чунки компьютер ўчоқдаги иссиқлик 1 600 даража эканлигини кўрсатмоқда. 55 дақиқадан сўнг оловранг суюқлик мосламалар ёрдамида турли шакл ва ҳажмдаги прокатларга, қурилишда ишлатиладиган темир маҳсулотларга айланади.\nБу — “Ўзбекистон металлургия комбинати” акциядорлик жамиятининг юрагига қиёсланувчи электрда пўлат эритиш цехи фаолиятидан бир лавҳа.\nДарҳақиқат, бекободлик металлурглар бугун ана шундай замонавий ускуналардан унумли фойдаланмоқда. Пировардида ўтган йили комбинатда 911 мингтонна пўлат эритилди. Бу цехнинг, қолаверса, бутун бошли корхонанинг 75 йиллик тарихидаги энг яхши кўрсаткичдир. Негаки, корхона ишга туширилганидан бери бу қадар кўп пўлат эритилмаган эди.\nЯна бир гап. Корхонада инкор қилиб бўлмайдиган қатъий қоида мавжуд. Унга кўра, электрда пўлат эритиш цехининг қандай ишлаши бутун бошли комбинат фаолиятини белгилайди. Шу боис 847 нафар ўз касбининг устаси меҳнат қилаётган жамоада пўлат эритишнинг замонавий технологиялари мунтазам равишда ўзлаштириляпти.\nЦехнинг катта пўлат эритувчиси, Ўзбекистон Қаҳрамони Алим Тўйчиевнинг айтишича, бу, ўз навбатида, меҳнат самарадорлигини таъминлаши баробарида, электр энергияси, ўтга чидамли материаллар ва графитланган электродлар сарфини камайтиришда ҳам қўл келмоқда.\nБундай ижобий ўзгаришлар прокат маҳсулотлари миқдорида ҳам кўзга яққол ташланади. Яъни бир йил мобайнида комбинатда аввалги йилдагига нисбатан 333 857 тонна кўп прокат маҳсулотлари тайёрланиб, ўсиш суръати 146 фоизни ташкил этди.\nЯкунланган йил металлурглар учун баракали бўлди, дейишга асослар етарли. Хусусан, бу ерда инвестиция дастурлари асосида йилига 15 минг тонна ферросилиций ва 10 минг тонна ферросиликомарганец ишлаб чиқариш ўзлаштирилгани унинг фаолиятини янада кенгайтирди. Натижада жорий йилдан эътиборан биринчи марта ферросилиций ва ферросиликомарганец экспорт қилина бошланди. Дастлабки ҳисоб-китобларга қараганда, бу орқали йилига 12 миллион АҚШ доллари миқдорида валюта келиб тушади. Муҳими, харидор бор.\nСоҳа мутахассисларининг таъкидлашича, ферроқотишмаларга бўлган талаб мунтазам ошиб бормоқда. Демак, мазкур лойиҳанинг келажаги порлоқ.\nФерросилиций ва ферросиликомарганец шу пайтгача бизга четдан келтирилганини, бунинг учун ҳар йили 17 миллион доллар миқдоридаги маблағ сарфланганини инобатга олсак, унинг аҳамияти қанчалик юқори эканлигини англаш қийин эмас.\nКомбинатнинг рангли металлар ишлаб чиқариш цехида ўтган йили мис ва унинг қотишмаларидан 60,3 миллиард сўмлик 1 177 тонна тасмалар ўрами, шу жумладан, енгил ҳамда юк автомобиллари радиаторлари учун мўлжалланган маҳсулотлар ишлаб чиқарилиб, истеъмолчиларга жўнатилди. Бу ҳам ушбуцехнинг ўз тарихида қўлга киритган энг юқори кўрсаткичидир.\nЭътиборлиси, тайёр маҳсулотнинг 71 фоиздан ортиғи Россия, Қирғизистон, Тожикистон, Туркия сингари давлатларга сотилди. Экспорт тушуми 5,37 миллион АҚШ долларини ташкил этди.\nТошдан тола олса бўладими? “Қаловини топса қор ҳам ёнади”, деганларидек,ишловини уддаласа, тошдан юмшоқ маҳсулот олса бўлар экан. Бу натижага корхонанинг иссиқлик ўтказмас материаллар ишлаб чиқариш цехи жамоаси эришди. Россия ва италиялик мутахассислар билан ҳамкорликда қурилган, замонавий янги технологиялар асосида ишлайдиган мазкур участкада том маънодаги мўъжизанинг гувоҳи бўлиш мумкин. Бу ерда қурилишда ишлатиладиган, иссиқлик ва совуқлик ўтказмайдиган сим тўрли матлар, иссиқхоналар учун гидропоника плиталари тайёрланмоқда. Ҳар икки маҳсулот бир қарашда майин тўшакни эслатади. Енгил ва бежирим. Мазкур юмшоқ маҳсулотларнинг хом ашёси базальт ва оҳак тошлари ҳисобланади. Ишониш қийин, лекин бу — ҳақиқат.\nТайёр маҳсулотнинг бир куб метри 4 килограмм тош босади. Хом ашёсининг шунча ҳажмиэса 1600 килограммни ташкил этади. Маҳсулот ҳажм бирлигини ўзгартирмай, унинг вазнини 400 марта камайтириш асосида тошни толага айлантиришнинг ўзи бўлмаса керак.\n— Базальт ва оҳак тошлари махсус печларда 1500 — 1600 даража иссиқликда эритилади, — дейди цех бошлиғининг ўринбосари Шерзод Шарипов. — Олинган маҳсулотга ҳар дақиқада 1600 марта айланадиган дисклар ёрдамида ишлов берилади. Натижада узун толалар ҳосил бўлади.\nМутахассис жараённи ўта содда ва жўн тушунтирди. Аслида, у жуда мураккаб ва кўпқиррали юмушдир. “Ақлли” асбоб-ускуналар, замонавий бошқариш технологиялари ҳар бир жараённи назорат қилиб туради.\nХом ашё табиий бўлгани учун маҳсулот ҳам экологик тоза.\nЎзбекистон металлургия комбинатида яқинда қуюв-прокатлаш мажмуаси қурилишига тамал тоши қўйилгани ҳам тарихий воқеалардан бири бўлди. Мазкур мажмуа фойдаланишга топширилгач, комбинатда ишлаб чиқариш ҳажми икки баравар ошади. Дарвоқе, комбинатда 2018 — 2022 йилларда 474,5 миллион АҚШ доллариликдан зиёд 13 та инвестициявий лойиҳани амалга ошириш режалаштирилган. Демак, бу ерда келгусида янада кўпроқ янгиликларга қўл урилади.


Хорижда пулсиз қолган ватандош қай тартибда ёрдам олиши мумкин? — ТИВ вакили билан суҳбат\nЧет элда оғир молиявий ҳолатга тушиб қолган Ўзбекистон фуқароларига ватанга қайтиш учун қарз бериб турилади. Kun.uz мухбири шу мавзудаги саволларга Ташқи ишлар вазирлиги бошқарма бошлиғидан жавоб олди.\nҲукуматнинг 12 апрелдаги қарори билан, Ўзбекистон фуқароларига хорижда яшаш учун пулсиз қолган тақдирда, молиявий ёрдам кўрсатиш тартиби тўғрисидаги низом тасдиқланди.\nKun.uz ушбу масала юзасидан батафсил маълумот олиш учун Ташқи ишлар вазирлиги Консуллик ҳуқуқий департаменти бошқарма бошлиғи Бурҳон Алиқулов билан суҳбат уюштирди.\n«Ҳеч кимга сир эмас, ҳозирги кунда чет давлатларга ишлаб, ўқиб ва сайёҳлик мақсадларида юрган кўплаб юртдошларимиз турли хил вазиятларга тушиб қолиши мумкин ва бундай ҳолат бор. Бу ҳужжат Ўзбекистон ўзининг фуқароларига ва уларнинг тақдирига бефарқ эмаслигини кўрсатади.\nБунга эҳтиёж катта эди, қийин аҳволдаги фуқароларимизга ёрдам бериш масаласида бизга жудаям кўп мурожаатлар келиб тушади. Ушбу ҳужжат ёрдамида йиллар давомида шаклланган ушбу муаммога ҳуқуқий ечим ва тартиб-қоидалар ишлаб чиқилди», – дейди Бурҳон Алиқулов.\n— Хорижда қийналиб қолган фуқароларимизга бериладиган қарз миқдори қандай аниқланади?\n— Қарорнинг иловасида ҳар бир давлатдаги кундалик яшаш ва транспорт ҳаражатлари ўрганилиб, шунингдек бу борадаги хорижий тажрибалар, Ўзбекистондаги ички шароитлар ҳам ўрганилиб, шунга мувофиқ фуқароларга бериладиган аниқ қарз суммалари белгиланган.\nНизомнинг 1-моддасига мувофиқ, ушбу қарзлар фуқароларга хорижда маблағларсиз қолган тақдирда, уларнинг Ўзбекистон Республикасига қайтиб келишини таъминлаш мақсадида ажратилади. Бунинг учун фуқаро, таъминотчи ва консуллик муассасаси ўртасида уч томонлама қарз шартномаси имзоланади.\nФуқароларимиз Ўзбекистонга қайтгач, 30 кун муддатда қарзни қайтариши керак бўлади.\n— Қарз маблағи қай шаклда берилади, нақд пулдами ёки бошқача шаклда?\n— Элчихона, консуллик муассасалари билан фуқаро ўртасида нақд пул шаклида қарз олди-бердилари олиб борилмайди. Бу нарса тақиқланган. Тартиб шундай: аввало хорижда қийналиб қолган фуқаро ўзига яқин бўлган Ўзбекистоннинг дипломатик муассасасига мурожаат қилади. Унинг ҳужжатлари кўриб чиқилади ва қандай шаклда ёрдам берилиши аниқланади.\nАгар фуқаро турар жой ёки озиқ-овқат маҳсулотларига эҳтиёжи бўлса, унга чет элдаги таъминотчи ташкилотдан маҳсулотлар олиб берилади ёки меҳмонхонасига пул ўтказилиши мумкин. Кейин Ўзбекистонга қайтиши учун энг яқин санага чипта олиб берилади.\nКўриб турганингиздек, фуқаронинг қўлига нақд пул берилмайди, лекин бирламчи эҳтиёжлари қондирилиб, Ўзбекистонга келиб олишига ёрдам берилади. Бу нарса қонунда ҳам мустаҳкамланган.\nХориждаги фуқароларимиз ҳам ушбу ҳолатни, яъни нақд пул шаклда пул берилмаслигини тушуниб олишини хоҳлардим.\n— Қандай ҳолларда фуқароларга қарз ажратилади ва қандай ҳолатларда уларга қарз ажратиш рад қилинади?\n— Низомга кўра, аввало қарз сўраган фуқаронинг тақдим этган ҳужжатлари ва қарзга қанчалик эҳтиёжи борлигини элчихоналаримиз ўша давлатдаги тегишли ташкилотлар ёрдамида ўрганиб чиқади. Фуқаронинг ўзи билан юзма-юз суҳбат қилинади, унинг иш берувчиси билан мулоқотлар ўтказилади. Шундан келиб чиқиб, унга қарз бериш масаласи ҳал қилинади.\nҚандай ҳолатларда фуқарога қарз бериш рад этилади: аввало, Ўзбекистон фуқароси бўлмаса, унга ёрдам бериш рад этилади. Иккинчидан, қарз олиш учун ёлғон маълумотлар тақдим қилса, рад қилиш учун асос бўлади. Шунингдек, биринчи маротаба қарз олиб, уни 30 кунлик муддатда қайтара олмаган бўлса, унга иккинчи маротаба қарз берилмайди.\nБундан ташқари, хорижий давлат ҳудудида бирор ҳуқуқбузарлик содир этгани ёки унга нисбатан иш очилгани учун ўша давлат ҳудудидан чиқиб кетишига тақиқ қўйилган фуқароларимизга ҳам қарз берилмайди. Чунки улар ўз вақтида ўша давлатдан чиқиб кетолмасликлари ва қарзни ўз вақтида қайтариб беролмасликлари мумкин. Чекловлар ечилгач, унга юқоридаги шартлар асосида қарз берилиши мумкин.\nЎзбекистоннинг дипломатик муассасалари мавжуд бўлмаган давлатда қийин аҳволга тушиб қолган фуқароларимиз ўзига яқинроқ давлатдаги Ўзбекистоннинг элчихонаси ёки консулхонасига мурожаат қилишлари мумкин. Уларнинг аризаларини кўриб чиқиш масаласида енгиллик берилиши мумкин, яъни ўзининг келишини талаб қилмасдан, ходимларимиз онлайн суҳбатлашиши ҳам мумкин.\nҚонун ҳали энди ишлаб чиқилди, унинг ишлаш жараёнини амалиётда кўришимиз керак, шунга қараб у такомиллашиб бораверади.\n— Олинган қарзни қайтариш муддати сифатида 30 куннинг белгиланишини қанчалик тўғри? Ўзи қийналгани учун хорижга кетган фуқаро у ерда ҳам қийналиб қолиб, уйига қайтгач, бу муддатда пулни қайтариб бера оладими?\n— Бу муддатни лойиҳа билан ишлайдиган Ташқи ишлар вазирлиги, Бандлик ва меҳнат муносабатлари вазирлиги, Молия вазирлиги ва Мажбурий ижро бюроси каби ташкилотлар ҳам бевосита кўриб чиқишди. Шунингдек, бу борада хорижий тажриба ҳам ўрганилиб, энг мақбул бўлган 30 кунлик муддат белгиланди.\nТўғри, буни кам деб ҳисоблаш ҳам мумкин, лекин бунга шундай қараш керакки, чет элда қийналиб қолган одамга биринчи навбатда ватанига қайтиб келишига ёрдам берилиши керак. Ўзбекистонга қайтганидан кейин пулни қайтаришга имконият барибир кўпроқ бўлади.\nБалки кейинроқ бу муддатга ўзгартиришлар киритиш борасида таклифлар ҳам беришимиз мумкин, аввало ишлашини кўришимиз керак.\nЯна бир ҳолат, хорижда қийналиб қолиб қарз олган Ўзбекистон фуқаролари олинган қарзни Ўзбекистонга қайтмасдан ҳам қайтариши мумкин. Асосийси, 30 кунлик муддатда қайтариш. Масалан, талабаларда бундай ҳолат кўпроқ кузатилиши мумкин. Элчихонага қарзни қайтаришда фуқароларга ҳисобрақам берилади, улар ўша ҳисобрақамга қарзни ўтказиб беради.\nФуқаролар Ўзбекистонга қайтгач, қарзларнинг ўз вақтида қайтарилишини Бош прокуратура ҳузуридаги Мажбурий ижро бюроси назорат қилади. Қарзларни ўз вақтида қайтармаган фуқароларга қонунчиликка мувофиқ чоралар кўрилади, яъни олинган қарзни қайтармасликнинг ҳуқуқий оқибатлари албатта мавжуд.\nҚандай чоралар кўриш масаласи МИБнинг қўлида, балки бу фуқаро қарзни тўламагунга қадар чет элга чиқишини тақиқлаб қўйиш бўлиши ҳам мумкин.\nШу ўринда фуқароларимиздан чет элга чиқишдан аввал ишлайдиган жойини аниқлаштириб олиш, уларни олиб кетаётган агентликларнинг ишончлилигини текшириш ҳамда ўзлари бораётган давлатнинг мигрантларга доир қонун-қоидаларини ўрганиб олишларни илтимос қиламиз. Бу уларнинг келажакда турли ёмон ҳолатларга тушиб қолишларининг олдини олади.\nТомскда Ўзбекистон фуқаросини калтаклаган мулозимга нисбатан жиноий иш қўзғатилди\nТомскда миграция хизмати ходимлари Ўзбекистон фуқаросини калтаклади


ЎзА - Нукусда Амал кўришиш байрами нишонланди\nНукусда Амал кўришиш байрами нишонланди\nНукус давлат педагогика институтида қозоқ халқининг миллий байрами – Кўришиш куни кенг турда белгиланди.\nУшбу байрамни қардош қозоқ халқи Амал – Кўришиш куни дейишади.\n14 март – Амал байрамини Қозоғистоннинг ғарбий ҳудудида яшовчи аҳоли азал-азалдан кўришиш куни сифатида байрамлаб келган. Қозоғистоннинг ғарбий вилоятларида яшовчи қозоқлар ушбу кунни 14 март куни нишонлашса, Қорақалпоғистонда яшайдиган қозоқлар 13 март куни белгилайди. Кўришиш байрами Наврўз байрамига улашиб кетади.\nАмал – Кўришиш куни овул одамлари эрталабдан катталарга салом беришга шошилади. Қўшнилар бир-бирига «Ёшинг қутлуғ бўлсин», «Ёшингга ёш қўшилиб, умринг зиёда бўлсин!» деб тилак билдиришади. Шу куни аразлашиб юрганлар бир-бирини кечиришади. Кўришиш – нафақат одамларнинг бир-бирига саломлашиб, яхшилик тилайдиган ва кўришадиган, балки ёши катталарга ҳурмат-иззат кўрсатадиган кундир. Кўришиш маросими фақат бир кун билан чекланиб қолмайди, балки наврўз кунларида давом этади.\n«Амал келди – Йил келди!» деб бир-бирини қутлаб, бир дастурхонда таом тотиб, эски йилни қолдириб, янги йилга етканига қувонган қозоқ халқининг ушбу маросими асосан чорвачилик маросимига оид пайдо бўлган.\nҚиш пайтида чорва халқи жуда қийинчилик кўрган. Қиш қаттиқ келса мол оч қолади. Баъзан баҳорга томон ёмғир эрта ёғиб ёки қор эриб кейин яна қотиб қолса моллар қирилиб қолади. Шундай пайтларда чорва халқи молларни бир жойдан иккинчи жойга кўчириб ёки олисларга ҳайдаб, яйловларга талашиб қолган пайтлари кўп бўлган. Шундай қийин пайтлардан чиққандан кейин халқ қувониб, аразларини унутиб бир-бирларидан кечирим сўраган. Кўришиш ҳам шундан келиб чиққан. Чунки қиш бўйи чорваларнинг яйловлари бир-биридан олис бўлган. Узоқ вақт кўришмаган улар шу кунни байрам қилишган ва бир-бирини қучоқлаб, вафот этганларни йўқлаб, тирик қолганига шукурлик қилган.\n«Амал» сўзи араб календаридаги «Ҳамал» ойи номи билан боғлиқ.\nХалқимизнинг “Ҳамал кирди – амал кирди” деган мақоли жуда машҳур. Ҳижрий-шамсий тақвим бўйича Қуёшнинг биринчи буржга ва ойнинг ўн икки бурждан бири – Ҳамалга (ҳомиладор қўй) кириши билан “Наврўз”, “Янги кун”, у билан бирга эса янги йил ва янги фасл – баҳор кириб келади. Наврўз келиши биланоқ, баҳор нафасидан борлиқ танасига қайта жон киради. Неча минг йиллик тарихга эга бу байрам инсон ички олами ва унинг табиат билан уйғунлиги рамзидир.\nИнститутда ўтказилган Амал куни байрамида йиғилган меҳмонларга қозоқ халқининг миллий таомлари тортилди. Институтнинг истеъдодли ёшлари ижросида адабий-композицион дастур намойиш этилди.\nАсрлардан буён келаётган миллий ўйинлар, шундан, узук солиш ўйини, қорақалпоқ, қозоқ, ўзбек, туркман халқларининг азалий дўстлик ришталари кўрсатилган саҳна намойишлари барчада катта таассурот уйғотди.\nКечада институтнинг бир гуруҳ профессор-ўқитувчилари Қорақалпоғистон Қозоқ миллий маданий марказининг фаҳрий ёрлиқлари билан тақдирланди.\nЕ.Қаноатов, ЎзА, И.Матеков (фото)


Остеогенон – medu.uz – Дорилар ҳақида маълумотлар ўзбек тилида\nHome Йўриқномалар Остеогенон\nПрепаратнинг савдо номи: Остеогенон\nТаъсир қилувчи модда (ХПН): оссеин-гидроксиапатитли бирикма\nХар бир қобиқ билан қопланган таблетка қуйидагиларни сақлайди:\nфаол модда: Оссеин-гидроксиапатитли бирикма (ОГБ) – 830 мг (қуруқ субстанциясидан иборат) мувофиқ келади:\nОссеин – тахминан 291 мг; 75 мг – коллаген бўлмаган пептидлар/протеинлар; 216 мг – коллагенлардан таркиб топган;\nКальций гидроксифосфати (гидроксиапатит) – тахминан 444 мг, 178 мг – кальций; 82 мг – фосфордан иборат.\nёрдамчи моддалар: микрокристаллик целлюлоза, коллоид кремний диоксиди, магний стеарати, картошка крахмали.\nтаблетканинг қобиғи: гидроксипропил метилцеллюлоза, титан диоксиди, полиэтиленгликоль, тальк, темир II оксиди.\nТаърифи: икки томони қавариқ, оч-сариқ рангли қобиқ билан қопланган узунчоқ таблеткалар.\nФармакотерапевтик гуруҳи: кальций-фосфор алмашинувини бошқарувчи восита.\nАТХ коди: М05В\nОстеогенон суяк тўқимасининг органик компонентлари (оссеин) ва табиий мувозанатланган нисбатда кальций ва фосфордан таркиб топган минерал суяк компоненти (микрокристаллик гидроксиапатит) ни сақлайди.\nОссеин коллаген ва суяк тўқимасининг шаклланишига ижобий таъсир қилиши исботланган коллаген бўлмаган пептидларни сақлайди.\nСуякнинг кальцификация жараёни тўғри бўлиши учун зарур бўлган кальцийнинг ўзлаштирилишини ўрганиш мақсадида, соғлом кўнгиллилар иштирокида клиник синовлар ўтказилган. Текшириш маълумотлари Остеогенонни қабул қилишда кальцийнинг ўзлаштирилиши, кальций тузларини қабул қилгандагига қараганда жуда самарали бўлишини кўрсатди.\nОдамларда (Са47) изотоплар ёрдамида ўтказилган текширишилар ичакда препаратнинг жуда яхши сўрилишини кўрсатди. Оддий кальций тузлари билан солиштирганда Остеогенон гиперкальциемиянинг чўққиларини ҳосил қилмаган; бу ичакда оссеин-гидроксиапатит комплексининг секинроқ сўрилиши, ҳамда унинг узлуксиз сўрилиши билан тушунтирилади.\nШу сабабли, комплекснинг секин эриши кальцийни ичакнинг дистал қисмида яхши сўрилишига олиб келади.\n– турли этиологияли остеопорозни даволаш;\n– ҳомиладорлик ва эмизиш даврида кальций-фосфор мувозанатини тўғрилаш;\n– суяк синишини битишини тезлаштиришда қўлланади.\nОстеогенон катталар ва 6 ёшдан ошган болаларга буюрилади.\n– Остеопорозда: 2-4 таблеткадан суткада 2 марта буюрилади;\n– ҳомиладорлик ва эмизиш даврида кальций-фосфор мувозанатини тўғрилашда: суткада 1-2 таблеткадан қабул қилинади;\n– болаларда (6 ёшдан катта) суякларнинг синишини йўлдош даволаш: 1 таблеткадан суткада 2 марта буюрилади;\n– катталарда суяклар синишини йўлдош даволаш: 2 таблеткадан суткада 3 марта буюрилади;\nТаблеткалар кам миқдордаги сув билан ютилади.\nБарча бошқа дори воситалари каби Остеогенон ножўя самаралар чақириши мумкин, гарчи у ҳаммада ҳам намоён бўлмайди.\nҚуйидаги ножўя самаралар аниқланган, гарчи уларни пайдо бўлиши тезлигини аниқлаш мумкин эмас ва бунинг натижасида улар тез-тезлиги номаълум деб таснифланади:\nпрепаратнинг юқори дозалари билан узоқ вақт даволанишда қон ёки сийдикда кальцийнинг концентрацияси ошиши мумкин (гиперкальциемия ва гиперкальциурия).\nқоринда оғриқ, қабзият, кўнгил айниши.\nайрим ҳолларда аллергик реакциялар: қичишиш, тошма пайдо бўлиши мумкин.\nПрепаратнинг компонентларидан бирига юқори сезувчанлиги бўлган пациентларда Остеогенонни қўллаш мумкин эмас;\nГиперкальциемия ва гиперкальциурия;\nХаддан ташқари давомли иммобилизация;\n6 ёшгача бўлган болалар (дозалаш шакли оқибатида);\nОғир буйраклар етишмовчилиги бўлган пациентлар ва гемодиализ олаётган пациентларда қўллаш мумкин эмас.\nТетрациклин қатори антибиотиклари ёки темир сақловчи препаратлар бирга буюрилганида, Остеогенон уларнинг сўрилишини пасайтириши мумкин. Шу сабабли юқорида кўрсатилган препаратларни бир вақтда қабул қилиш мумкин эмас ва бу препаратлар ва Остеогенонни қабул қилишлар орасидаги интервал камида 4 соатни ташкил қилиши керак.\nЮрак гликозидлари билан бирга қабул қилиш – кардиоаритмияни чақиради. Препаратларни қабул қилишлар орасидаги интервал камида 4 соат бўлиши керак.\nБиофосфонатлар билан бирга қабул қилиш – ичакда бифосфонатларнинг сўрилишини пасайиш хавфи бўлиши мумкин. Бифосфонатларни қабул қилгандан сўнг 4 соатдан кейин Остеогенонни қабул қилиш тавсия этилади.\nТиазид диуретиклар – сийдик билан кальцийни чиқарилишининг пасайишини натижаси сифатида, гиперкальциемияни ривожланиш хавфи бўлиши мумкин.\nОстеогенон, D витамини ва кальций препаратлари бирга қабул қилинганида, пациентлар гиперкальциемияга ва гиперкальциурияга назорат қилинишлари керак.\nҚонда ва сийдикда кальцийнинг концентрацияси юқори бўлган пациентларда дозалаш тартибини назорат қилиш керак.\nСийдик-тош касаллигининг хавфи юқори бўлган пациентлар, шунингдек буйрак касалликлари бўлган пациентлар, Остеогенон препаратини узоқ муддат қабул қилишдан сақланишлари керак.\nБуйрак етишмовчилиги бўлган пациентларда қонда ва сийдикда кальцийнинг даражасини мунтазам назорат қилиш керак, бундан ташқари Остеогенон препаратини юқори дозаларда қабул қилишдан сақланиш керак.\nУзоқ муддат даволашда ва/ёки буйрак фаолиятини бузилишларида қондаги кальцийнинг даражасини текшириш керак, ва агарда у катталарда 7,5 ммоль/24 соат (300 мг/24 соат) дан ошса ва болаларда 0,12 ммоль/соатдан 0,15 ммоль/24 соатгача бўлса, препаратнинг дозасини пасайтириш ёки даволашни вақтинчалик тўхтатиш керак.\nБуйраклар фаолиятини ўртача даражада бузилиши бўлган пациентларда қон зардобида фосфорнинг миқдорини мониторинг қилиш тавсия этилади.\nҲомиладор аёллар иштирокида ўтказилган юқори исбот даражасига эга клиник синовлар, Остеогенон препарати қабул қилинганида, ҳомила учун ҳавф, шунингдек кальций-фосфор мувозанатини бузилиши бўлмаслигини кўрсатди.\nСимптомлари – кўнгил айниши, қусиш, полиурия, чанқоқлик ҳисси, дегидратация, артериал гипертония, вазомотор бузилишлар, қабзият.\nДаволаш – барча кальций сақловчи препаратлар, шу жумладан D витаминини қабул қилишни тўхтатиш керак. Интоксикациянинг даражасига қараб – регидратацион даволаш, диуретиклар, кортикостероидлар, кальцитонин бирга ёки алоҳида буюрилади, перитониал диализ билан бирга буюриш мумкин.\n10 таблеткадан ПВХ/ПВХД ва алюмин фольга блистерда. 4 блистер қўллаш бўйича йўриқномаси билан бирга картон қутига жойланган.\n30ºС дан юқори бўлмаган хароратда сақлансин.


Орайлық Азия тоғайлықларының 20 процентин қурайтуғын Қарақалпақстандағы биорезерватқа пресс-тур (+фото) » KarInform\nОрайлық Азия тоғайлықларының 20 процентин қурайтуғын Қарақалпақстандағы биорезерватқа пресс-тур (+фото)\nҚарақалпақстан Республикасы Министрлер Кеңеси мәлимлеме хызмети ҳәм Беруний районы ҳәкимлиги басламасы менен райондағы бирнеше орынларға пресс-тур шөлкемлестирилди.\nДәслепки мәнзил көпшилик бөлеги Беруний районы аймағында жайласқан Төменги Әмиўдәрья мәмлекетлик биосфералық резерваты болды. Биосфералық резерваттың улыўма майданы 68717,8 гектар, қорғалатуғын зонасы 11568,3 гектардан ибарат. Бул зоналар Бадай тоғай, Жумыртаў ҳәм Назархан зоналары болып есапланады.\nБул аймақ Өзбекстандағы тоғайлықлардың 75 процентин, ал Орайлық Азия тоғайлықларының 20 процентин қурайды.\nБиосфералық резерваттың Бадай тоғай зонасында тийкарынан өткен әсирдиң 70-80-жылларынан берли Бухара суўыны – хангүллерди көбейтиў жолға қойылған.\nБизге мағлыўмат берилиўинше, өткен жылдың гүз мәўисиминдеги есаплаўларға қарағанда, бул жерде Бухара суўынларының бас саны 1200 ден көбейген. 2018-жылы олардың саны 973 басты қураған.\nСуўынлардың саны кескин артып бармақта. Сол себепли оларды басқа зоналарға көшириў жумыслары әмелге асырылыўы жобаластырылған. Өйткени, суўынлардың оғада көп болыўы бул жердеги өсимлик дүньясының азайып кетиўине себепши болмақта.\nӨсимлик ҳәм ҳайўанат дүньясын сақлап қалыў мақсетинде 10 километрлик суўғарыў системаларын тартыў жобаластырылмақта.\nБадай тоғайға кириў орнында жолдың арғы тәрепиндеги цемент заводы итибарымызды тартты. Бул заводтан көтерилип турған шаң ҳәм газли шығындылар қәлеймиз бе, жоқ па бәри-бир усы жердиң тәбийғый орталығына кери тәсирин тийгизери сөзсиз. Бул бүгин болмағаны менен алдағы ўақытта тәбиятқа зыян келтириўи анық. Сонлықтан, кеш болмастан буның алдын алып, тәбиятқа болған зыянын азайтыўдың илажларын көриў мақсетке муўапық болған болар еди.\nТөменде сиз усы биорезерваттың Бадай тоғай зонасынан түсирилген фотоларды тамаша етиўиңиз мүмкин.\n«Lacetti» автомобили Бадай тоғайға жақын жолда суўынды д& ...\nСудочьедеги өрт ҳайўанат ҳәм қуслар дүн ...


Биринчи қоида: (8) тарбия меҳнат, қарз ва мажбурият\nBy Шайх Саидаҳмад Нуриддин on 10/24/2015 БОЛА ТАРБИЯСИ БОЛА ТАРБИЯСИГА ОИД ЎН ҚОИДА МАҚОЛАЛАР\n8-Замонавий тарбия талаблари билан танишар эканмиз, биз ота-оналар фарзандлар тарбияси борасида жуда кўп ишларни амалга оширимиз кераклигини чуқур ҳис қиламиз. Амалга оширишимиз лозим бўлган бу ишлар балки бизнинг имконият даражамиздан ортиқ бўлиши, эҳтимол зиммамизга оғир мажбуриятларни юклаши мумкин. Мен бу ҳис-тўйғунинг аниқ ва чинакам тўйғу эканлигига аминман. Зеро тарбия иши ҳафтада етти кун, бир кунда йигирма тўрт соат тўхтовсиз меҳнат талаб қилади. Тарбия иши баъзи ҳолатларда партизанлар уруши ёхуд тошлоқ ерда хандақ қазишга ўхшаб кетади. Дарҳақиқат, тарбия жараёни шундай, унинг табиати шундан иборат. Бироқ бу ўринда биз иккита нарсани доимо ёдда тутмоғимиз лозим:\nБиринчиси, фарзандларимизни тўғри тарбиялаш борасида сарфлаган барча саъй-ҳаракатларимиз иншааллоҳ ажр-савобга дохилдир. Зеро, уларни вужудга келишларига биз сабабчи бўлдик, уларни тўғри йўлга бошлаган ҳам бизмиз. Уларнинг қалбларига Аллоҳ ва Расулининг муҳаббатини солган, фозил инсонлар бўлиб етишишларига ҳаракат қилган ва бу хусусда кўп нарсаларни қурбон қилган ҳам биз ота-оналармиз.\nАллоҳ таолодан умидимиз фарзандларимизнинг солиҳ амалларини бизнинг номаи аъмолларимизга киритсин, ҳаётдан кўз юмгач фарзандларимизнинг дуолари сабаб даражаларимизни юксалтирсин. Агар бу рўёбга чиқадиган бўлса, фарзандларимизнинг тарбияси борасида сарфлаган саъй-ҳаракатларимиз учун бизга бениҳоят катта мукофот берилган бўлади.\nИккинчиси, шуни эсдан чиқармаслигимиз керакки, бугун фарзандларимизга нисбатан биздан талаб қилинаётган нарса, ўтмишда ота-оналаримиздан бизларга нисбатан талаб қилинган нарса эди. Шунингдек, бу келажакда фарзандларимиздан ҳам уларнинг фарзандларига нисбатан талаб қилинажакдир. Демак, масала қарз ва мажбурият, олди-берди масаласи экан!\nБилим ва тажриба, келажакка умид, сабр ва матонат билан кўп нарсаларга эришиш мумкин. Аллоҳнинг изни ва мадади ила иншааллоҳ кўп нарсаларга эришамиз.\nAvvalgi maqolaҲизбут таҳрир ҳақида\nKeyingi maqola Ақлдан озган кишининг талоғи


Жозе Моуриньо “Манчестер Юнайтед”да иш бошлаганидан кейин, таркибда қатор ўзгартиришларни амалга оширмоқчи. Хусусан мураббий жамоада ўйнаётган қатор футболчилар билан хайрлашишни режасига киритган. Қуйида шундай чарм тўп усталари борасида сўз юритамиз.\nБир па\tйтларда Эшли Янг Англиянинг энг тезкор ярим ҳимоячиларидан бири эди. Лекин вақт ўтганидан кейин, унинг ўйинида пасайиш бўлди. Жозе Моуриньо бош мураббий этиб тайинланганидан кейин, португалиялик мутахассис Эшли Янг билан орани очиқ қилмоқчи. Гап шундаки, Моуриньо тузган режасига Янг тўғри келмаслиги маълум қилинган. Шунинг учун Янг “МЮ”ни тарк этиши эҳтимоли юқори. Тезкор қанот ярим ҳимоячисига бугунги кунда бирорта жамоа қизиқиш билдирмаётганлиги ачинарли холдир.\nМатанинг ишлари Англияда ҳеч ҳам юришмади. “Челси”да яхши бошланганди. Кейинчалик Жозе “аристократлар”да устоз бўлганидан сўнг иккиласи ўзаро келиша олмаслиги оқибатида ўртада низо келиб чиқди. Натижада, Хуан Мата “Манчестер Юнайтед”га кўчиб ўтганди. Бу ерда ҳаммаси яхши бошланганди. Лекин кейинчалик Луи Ван Гаал испаниялик ярим ҳимоячини заҳирага михлади. Машғулотларда зўр берилганидан кейин таркибга қайтишни уддасидан чиққанди. Жозе “қизил иблислар”ни устози бўлганидан сўнг, Матага чиқиш эшиклар кўрсатиладиган бўлди. Яқин орада у Англияни тарк этиши эҳтимоли бор.\nУзун сочли футболчини трансфери “Манчестер Юнайтед” томонидан амалга оширилган омадсиз бўлиб чиқди. Бир сўз билан айтганда, Маруан топ клуб даражасидаги ўйинчи эмаслиги кўзга ташланди. Асосан матбуотда мураббий ва раҳбарларни шахсиятга тегадиган сўзларни ишлатишдан ўзини тия олмаслигини намоён қилди. Моуриньо эса бундай футболчидан воз кечишга тайёр. Ҳаттоки, уни ижарага беришни эмас, бутунлай сотиб юборишни истамоқда. Ҳозирда Феллайинига бир қатор жамоалар томонидан қизиқиш бор. Кўрамиз, бельгиялик чарм тўп устасига ким жиддий қизиқиб, харид қилади.\nФаолиятини катта қисмини “Манчестер Юнайтед”га бағишлаган Кэррикни кетиш жараёни яқинлашган кўринади. Моуриньо Майкл билан биргаликда ишлашни истамаяпти. Фаҳрий ўйинчига айланиб қолган Майкл Кэррик ишбилармон мутахассисни назарига кирмаяпти. Чиндан ҳам қаҳрамонимиз бугунги 35 ёшни қарши олган. Илгаридек юқори тезликда ҳаракат қилишни уддасидан чиқмаяпти. Кўп вазиятларда хатолар кузатилмоқда. “МЮ” Кэррикни қўйиб юбориш орқали унинг жойига Неманья Матични жойлаштиришни мақсад қилган. Албатта, бу Моуриньони талаби ҳисобланади.\n17:27 Моуриньо ўз жамоасида кўришни истаётган ҳимоячилар\n12:11 Ван Гал: «Моуриньо менга ва «Барcелона» президентига бақирган ва кейин мен уни ишга олганман»


Хушбўй зираворлар қўшиб қўй гўштини печда пиширамиз - Hidoyat.uz\nХушбўй зираворлар қўшиб қўй гўштини печда пиширамиз\nАсосий саҳифа Жамият Пазандалик Хушбўй зираворлар қўшиб қўй гўштини печда пиширамиз\nЧоп этилди Sentabr 2, 2020 Хушбўй зираворлар қўшиб қўй гўштини печда пиширамизda fikr bildirishni o'chirish\nТўш гўшти — 500 гр\nСоя соуси — 2 ош қошиқ\nГўшт учун зираворлар — 2 ош қошиқ\nЎсимлик ёғи — 2 ош қошиқ\nСоя соусига зиравор ва ёғни қўшиб аралаштиринг.\nАралашмани тўшга суртинг, туз ва мурч сепинг, музлаткичга қўйинг.\nГўштни зарли қоғозга ўраб 180 даража қизиган печда пиширинг.\nГўштни ханталдан тайёрланган ёки барбекю учун мўлжалланган соус билан қўшиб дастурхонга тортинг.\nГарнир сифатида сабзавотларни печда қиздириш тавсия қилинади.\nДепрессия ва бош оғриғи ўртасидаги ноёб боғлиқлик аниқланди


2019 Май — Oydinyo'l gazetasi veb-sayti\n23rd Май 2019 / Савол-жавоб\nСавол: 2019 йил 1 апрелдан бошлаб тадбиркорлик фаолияти соҳасидаги рухсат бериш билан боғлиқ қандай тартиб-таомиллар бекор қилинди? Жавоб: Экспорт контракт рўйхатдан ўтказилганлиги тўғрисида гувоҳнома, Мол сўйишни амалга ошириш ҳуқуқини берувчи рухсат гувоҳномаси, Ер қаъри […]\nҲУЖЖАТЛАР КАМАЙТИРИЛИБ, ҚУЛАЙЛИК ЯРАТИЛДИ\n23rd Май 2019 / Ҳуқуқий саҳифа\nВазирлар Маҳкамасининг 2018 йил 31 мартдаги қарори билан Cувдан махсус фойдаланиш ёки сувни махсус истеъмол қилиш учун рухсат бериш бўйича давлат хизматлари кўрсатишнинг тасдиқланган маъмурий регламентига кўра сувдан махсус фойдаланиш ёки сувни махсус истеъмол қилиш […]\n15th Май 2019 / Замондош аёл\nОта-онам ва оиламиз билан Россияда эмас, ўз юртимизда бир бутун оила бўлиб яшашни орзу қилардим,-дейди Мафтуна Мамажонова.-Мамлакатимизда яратилган кенг имкониятлар, 2018 йил 7 июнда Президент қарори билан қабул қилинган “Ҳар бир оила –тадбиркор” дастури туфайли […]\nОқолтинда 480 нафар хотин-қизнинг бандлиги таъминланади\n15th Май 2019 / Янгиликлар\nСирдарё вилоятиининг Оқолтин тумани Шодоик маҳалла фуқаролар йиғинида 120 ўринга мўлжалланган “Sirdaryo Baraka chevarlari” масъулияти чекланган жамияти тикувчилик корхонаси фаолиятини бошлади. Шу муносабат билан ўтказилган тадирда вилоят ҳокими, Ғ.Мирзаев, Бош вазир ўринбосари, Ўзбекистон Хотин-қизлар қўмитаси […]\nБОҒ АРО ҚЎЙСАМ ҚАДАМ… ЁКИ ТАНҚИДДАН СЎНГ\n15th Май 2019 / Долзарб мавзу\nБоёвут тумани истироҳат боғи ҳолати газетамизда икки бор танқид қилинган эди. Сиз уни, азиз муштарийлар, “Унут бўлган боғ”, “Қош-у кўзи бўялган боғ” сарлавҳаларидан яхши эслайсиз. Айни пайтда ҳудудда ўзгариш юз бераётганига гувоҳ бўлдик. Ўтган йилнинг […]